Diari Oficial de la Generalitat Valenciana


Sumari del DOGV 7552, del 19-06-2015 (2015/5781)

RESOLUCIÓ de 28 de maig de 2015, del president de l'Institut Valencià de Competitivitat Empresarial (IVACE), per la qual es convoquen incentius en matèria d'energies renovables i biocarburants per a l'exercici 2015.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7552

Data del DOGV
:   19-06-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/5781


Data del document
:   28-05-2015

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 de maig de 2015, del president de l'Institut Valencià de Competitivitat Empresarial (IVACE), per la qual es convoquen incentius en matèria d'energies renovables i biocarburants per a l'exercici 2015. [2015/5781]  
Per Decret 4/2013, de 4 de gener, del Consell, s'aprova el Reglament d'Organització i Funcionament de l'Institut Valencià de Competitivitat Empresarial (d'ara en avant IVACE), en el qual s'establixen les funcions pròpies d'este, entre les quals estan l'anàlisi, l'assessorament i l'execució de mesures en matèria de conservació, estalvi i diversificació energètica, el foment de l'ús racional de l'energia i la promoció de les energies renovables i de la qualitat del subministrament energètic.  
  
Igualment, correspon a l'IVACE establir, gestionar i tramitar línies d'ajuda i incentius dirigits a la conservació, estalvi, diversificació, desenrotllament energètic i energies renovables.  
Per això i en virtut del que disposa l'article 4 del Reglament d'Organització i Funcionament de l'Institut Valencià de Competitivitat Empresarial (IVACE), aprovat per Decret 4/2013, de 4 de gener, del Consell, i en virtut del que establix l'article 1.4 de l'Orde 1/2012, de 12 de març, de la Conselleria d'Economia, Indústria i Comerç, resolc:  
  
  
Article 1. Objecte de la resolució  
1. L'objecte d'esta resolució és establir, junt amb el que disposa l'Orde 1/2012, de 12 de març, de la Conselleria d'Economia, Indústria i Comerç, les bases reguladores i la convocatòria per a l'exercici 2015, dels incentius de l'IVACE, per a impulsar actuacions encaminades a l'explotació dels recursos energètics renovables i fomentar l'ús dels biocarburants, dins del marc del Pla d'Energies Renovables (PER) 2011-2020.  
2. El règim d'incentius serà aplicable tal com es determina en els articles següents.  
  
Article 2. Marc normatiu  
Les ajudes arreplegades en esta resolució es concediran d'acord amb el que establixen:  
- L'Orde 1/2012, de 12 de març, de la Conselleria d'Economia, Indústria i Comerç, per la qual s'establix el procediment i el marc general per a la concessió d'ajudes per l'Agència Valenciana de l'Energia (AVEN).  
- La Llei 38/2003, de 17 de novembre, General de Subvencions, i disposicions de desplegament.  
- La Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
- Si es disposa de finançament comunitari, seran aplicables el Reglament (UE) núm. 1303/2013, del Parlament Europeu i del Consell, de 17 de desembre de 2013, pel qual s'establixen les disposicions comunes relatives al Fons Europeu de Desenrotllament Regional, al Fons Social Europeu, al Fons de Cohesió, al Fons Europeu Agrícola de Desenrotllament Rural i al Fons Europeu Marítim i de la Pesca, i pel qual s'establixen les disposicions generals relatives al Fons Europeu de Desenrotllament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroguen el Reglament (CE) núm. 1083/2006 del Consell (DOUE L 347 20.12.2013) i la resta de normativa sobre fons estructurals.  
- La Llei 11/2007, de 22 de juny, d'Accés Electrònic dels Ciutadans als Servicis Públics.  
- El Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana.  
- Les ajudes arreplegades en esta resolució s'acolliran al que disposa el Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis, DO, L 352/1, de 24.12.2013, (d'ara en avant Reglament (UE) núm. 1407/2013 a les ajudes de minimis), a excepció de les ajudes dirigides a activitats no econòmiques de determinats beneficiaris (particulars, entitats sense ànim de lucre) que no estaran subjectes a l'obligació de notificació prèvia a la Comissió Europea, ja que no disposen de tots els requisits de l'article 107.1 Tractat de Funcionament de la Unió Europea, concretament per no suposar un avantatge econòmic per a una determinada empresa.  
- Qualsevol altra normativa que per la matèria li fora d'aplicació.  
  
Article 3. Línies pressupostàries  
D'acord amb la Llei 8/2014, de 26 de desembre, de Pressupostos de la Generalitat per a l'exercici 2015, les ajudes concedides per l'IVACE en matèria d'energies renovables i biocarburants es finançaran a càrrec de la línia pressupostària i amb l'import global màxim que es detalla a continuació.  
  
Codi de la línia Denominació de la línia Import  
T5218000 Energies renovables i biocarburants 1.400.450,00 -  
  
  
Les ajudes previstes podran disposar de finançament del Fons Europeu de Desenrotllament Regional (FEDER), en un percentatge del 50 %, a través del Programa Operatiu FEDER de la Comunitat Valenciana 2014-2020, objectiu temàtic OT4 «Afavorir el pas a una economia baixa en carboni en tots els sectors», prioritat d'inversió 1 «Foment de la producció i distribució d'energia derivada de fonts renovables» i objectiu específic 2 «Augmentar la participació i distribució de les energies renovables per a usos tèrmics, en particular, la biomassa, biogàs i biocombustibles per al transport, en consonància amb el Pla d'Energies Renovables 2011-2020».  
La distribució pressupostària entre les distintes actuacions objecte de suport serà la següent:  
a) Energia solar tèrmica: 300.450 ?.  
b) Energia solar fotovoltaica aïllada o mixta eolicofotovoltaica aïllada: 90.000 ?.  
c) Energia eòlica aïllada: 20.000 ?.  
d) Biomassa tèrmica, equips de tractament en camp de biomassa per a estellat o empacat, plantes de fabricació de pèl·lets/briquetes i instal·lacions híbrides solar tèrmica/biomassa tèrmica: 750.000 ?.  
e) Biogàs tèrmic: 50.000 ?.  
f) Energia geotèrmica: 60.000 ?.  
g) Energia minihidràulica aïllada: 30.000 ?.  
h) Biocarburants: 100.000 ?.  
Per mitjà d'una resolució del director adjunt de l'IVACE (director general d'Energia), es podrà reajustar esta distribució pressupostària entre les distintes actuacions, d'acord amb les sol·licituds d'ajuda presentades.  
Algunes de les actuacions previstes podran ser objecte de suport exclusivament amb fons de la Generalitat, fins a un màxim de 130.450 euros.  
En tot cas, es podrà incrementar el finançament quan es produïsca un augment del crèdit disponible procedent d'altres convocatòries en què s'hagen resolt sol·licituds per import inferior al gasto inicialment previst, o de les quals es deriven obligacions liquidades o reconegudes per import inferior a l'ajuda que va ser concedida al seu dia, o bé quan este augment siga conseqüència d'una generació, ampliació o incorporació de crèdit. L'efectivitat de la quantia addicional està condicionada a la declaració de disponibilitat del crèdit, a l'aprovació de la modificació pressupostària que procedisca, i a la seua publicació en el Diari Oficial de la Comunitat Valenciana amb caràcter previ a la resolució de concessió. En estos supòsits s'aprovaran les corresponents modificacions de la convocatòria que seran publicades en el Diari Oficial de la Comunitat Valenciana, sense necessitat d'obertura d'un termini addicional per a presentar noves sol·licituds.  
  
Article 4. Actuacions objecte de suport i ajuda màxima  
1. Les ajudes estaran destinades a les actuacions que es descriuen en l'annex d'esta resolució.  
2. Les ajudes que s'establixen en esta resolució tindran la consideració de subvenció a fons perdut, i tindran una intensitat de fins al 45 % del cost subvencionable del projecte. No obstant això, la intensitat d'ajuda podrà incrementar-se fins a 10 punts percentuals per a les ajudes a les mitjanes empreses i fins a 20 punts percentuals per a les ajudes a les xicotetes empreses, particulars, ajuntaments, entitats públiques i entitats i institucions sense ànim de lucre.  
  
3. En qualsevol cas les ajudes calculades segons el paràgraf anterior no podran superar els imports màxims d'ajuda previstos en el Reglament (UE) núm. 1407/2013 a les ajudes de minimis, ni ser de tal quantia que, aïlladament o en concurrència amb altres subvencions, ajudes, ingressos o recursos públics o privats, supere el cost de l'activitat subvencionada.  
L'ajuda total de minimis concedida a una única empresa no serà superior a 200.000 euros durant qualsevol període de tres exercicis fiscals. Als efectes d'esta convocatòria, s'entendrà per única empresa la definició establida en l'apartat 2 de l'article 2 del Reglament (UE) núm. 1407/2013 a les ajudes de minimis.  
Per a les empreses que realitzen per compte d'altri operacions de transport de mercaderies per carretera, l'ajuda total de minimis no serà superior a 100.000 euros durant eixe mateix període. Estes ajudes de minimis no podran utilitzar-se per a l'adquisició de vehicles de transport de mercaderies per carretera.  
Aquells beneficiaris que realitzen per compte d'altri operacions de transport de mercaderies per carretera i també altres activitats a què puga aplicar-se el límit màxim de 200.000 euros, podran optar a este límit màxim sempre que demostren per mitjà d'una comptabilitat separada i/o analítica, que la part de les ajudes que beneficia l'activitat de transport de mercaderies per carretera no excedix de 100.000 euros i que, en tot cas, cap de les ajudes de minimis la utilitza per a l'adquisició de vehicles de transport de mercaderies per carretera.  
  
4. Els projectes s'hauran d'executar en el marc d'un desenrotllament sostenible i de foment de la protecció i millora del medi ambient, i disposar, quan siga cofinançat per FEDER, d'un certificat que declare la no afecció del projecte a la denominada Xarxa Natura, espai físic d'especial protecció mediambiental configurat així per la Unió Europea. L'obtenció d'este certificat es gestionarà per l'IVACE.  
  
  
Article 5. Projectes plurianuals  
Únicament en el cas de projectes de biomassa o biogàs, el dos de caràcter industrial, per a producció d'energia tèrmica, podran considerar-se els que tinguen caràcter plurianual, i es tindran en compte els requisits següents:  
a) Haurà d'indicar-se en la memòria tècnica cada una de les seues fases i l'exercici en què es realitzaran.  
b) La sol·licitud d'ajuda haurà de presentar-se per a cada una de les fases en l'exercici en què s'execute, sense que la concessió d'ajuda per a una d'estes condicione la de futures fases, llevat que el programa faça menció de procediments específics diferents.  
c) Les futures concessions se supeditaran a l'existència d'un programa que empare les actuacions proposades i als resultats aconseguits.  
  
  
Article 6. Restriccions i acumulació d'ajudes  
1. No seran subvencionables aquelles instal·lacions que siguen de caràcter obligatori en virtut de l'aplicació del Reial Decret 314/2006, de 17 de març, pel qual s'aprova el Codi Tècnic de l'Edificació.  
  
No obstant això, en els casos en què en virtut del codi esmentat siga obligatòria la realització d'una instal·lació d'aprofitament d'energies renovables i la instal·lació realitzada supere justificadament esta obligació, es podrà subvencionar la instal·lació en els casos i percentatges que estime l'IVACE.  
2. No seran subvencionables aquells projectes que hagen sigut completament finançats a través del Fons Estatal d'Inversió Local o del Fons Especial de l'Estat per a la Dinamització de l'Economia i l'Ocupació, creats pel Reial Decret Llei 9/2008, de 28 de novembre, pel Fons Estatal per a l'Ocupació i la Sostenibilitat Local, creat pel Reial Decret Llei 13/2009, de 26 d'octubre, pel Pla Especial de Suport a la Inversió Productiva en municipis de la Comunitat Valenciana (2009-2011), constituït en el Decret Llei 1/2009, de 20 de febrer, o en el marc del conveni de col·laboració entre l'Administració general de l'Estat i la Generalitat, per al desenrotllament d'un programa pilot de desenvolupament rural sostenible en les zones rurals de la Comunitat Valenciana, publicat per mitjà de la Resolució de 15 de març de 2010, de la Direcció General de Desenrotllament Sostenible del Medi Rural.  
  
3. Només es consideraran objecte d'aprovació els projectes i/o instal·lacions que estiguen constituïts per equips nous i sense ús previ.  
4. No seran objecte de suport aquells projectes els costos subvencionables dels quals hagen sigut finançats amb fons de la Generalitat a través d'algun programa d'ajudes d'esta o qualssevol altres entitats.  
5. Esta subvenció serà incompatible amb altres línies financeres regionals, nacionals o comunitàries finançades per fons estructurals diferents de FEDER, per un altre objectiu, per un altre Programa Operatiu o pel Fons Europeu Agrícola de Desenrotllament Rural (FEADER).  
6. Els beneficiaris de les ajudes hauran de comunicar a l'IVACE altres ajudes subjectes al règim de minimis (independentment dels costos subvencionables per als quals van ser concedides) i/o les ajudes, subvencions, ingressos o recursos públics o privats que hagueren obtingut o sol·licitat per a estos costos subvencionables que els previstos per esta convocatòria.  
7. D'acord amb el que establix el Reglament (UE) núm. 1407/2013 a les ajudes de minimis, les ajudes previstes en esta resolució podran acumular-se amb:  
a) Ajudes de minimis concedides d'acord amb el Reglament (UE) núm. 360/2012, de la Comissió, de 25 d'abril de 2012, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis concedides a empreses que presten servicis d'interés econòmic general (DO L 114 de 26.4.2012, p. 8) fins al límit màxim establit en este últim reglament.  
b) Ajudes de minimis concedides d'acord amb altres reglaments de minimis fins al límit màxim previst en l'apartat 4.3 de l'article 4 d'esta resolució.  
c) Ajudes estatals en relació amb els mateixos gastos subvencionables o amb ajudes estatals per a la mateixa mesura de finançament de risc, si esta acumulació no excedix de la intensitat d'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptats per la Comissió.  
  
Article 7. Beneficiaris  
1. Podrà acollir-se a estes ajudes qualsevol entitat o persona física o jurídica, de naturalesa pública o privada, incloent-hi les agrupacions sense personalitat jurídica i les comunitats de béns, depenent del que establix l'annex per a cada programa i actuació objecte de suport. No podran ser beneficiaris les empreses de servicis energètics (ESE), entesa com a tals aquelles persones jurídiques que proporcionen servicis energètics en les instal·lacions o locals d'un usuari i afronten un cert grau de risc econòmic al fer-ho.  
2. Als efectes d'esta resolució, es considerarà PIME, segons l'annex I del Reglament (UE) núm. 651/2014, de la Comissió, de 17 de juny de 2014, tota entitat, independentment de la seua forma jurídica, que exercisca una activitat econòmica que dispose dels requisits següents:  
  
- Que ocupe menys de 250 persones  
- Que tinga un volum de negoci anual no superior a 97.132.906 d'euros, o bé un balanç general no superior a 29.032.442 d'euros.  
Així mateix, quan siga necessari distingir entre xicotetes empreses i mitjanes empreses, s'entendrà per xicoteta empresa aquella unitat econòmica que ocupe menys de 50 persones i que tinga un volum de negoci anual o un balanç general no superior a 52.800.966 d'euros; microempresa es considera a aquella empresa que ocupe menys de 10 persones i el seu volum de negoci o el seu balanç general anual no supere els 2.000.000 d'euros.  
El còmput dels efectius i límits assenyalats, en el cas d'empreses associades o vinculades, s'efectuarà tal com disposa l'annex I del Reglament (UE) núm. 651/2014, de la Comissió, de 17 de juny de 2014. Estos criteris de còmput es poden consultar en la pàgina web ?http://www.ivace.es?.  
3. Sense perjuí del que establix l'article 1.1 del Reglament (UE) núm. 1407/2013 a les ajudes de minimis, no podran obtindre la condició de beneficiàries les empreses que:  
a) Operen en els sectors de la pesca i l'aqüicultura regulats en el Reglament (CE) núm. 104/2000 (DO L 17 de 21.1.2000),  
b) Es dediquen a la producció primària de productes agrícoles.  
4. No podran obtindre la condició de beneficiaris els sol·licitants en què concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions. L'IVACE podrà realitzar les consultes oportunes per a comprovar este requisit, incloent-hi la verificació de la situació concursal del sol·licitant.  
  
5. El projecte objecte de subvenció haurà de trobar-se dins del territori de la Comunitat Valenciana.  
6. En especial, els beneficiaris hauran d'estar al corrent en el compliment de la Llei 6/2014, de 25 de juliol, de Prevenció, Qualitat i Control Ambiental d'Activitats a la Comunitat Valenciana, del Reial Decret Legislatiu 1/2013, de 29 de novembre, pel qual s'aprova el text refós de la Llei General de Drets de les Persones amb Discapacitat i de la seua Inclusió Social, de la Llei Orgànica 3/2007, de 22 de març, per a la Igualtat Efectiva de Dones i Hòmens, i de la Llei 9/2003, de 2 d'abril, per a la Igualtat entre Dones i Hòmens.  
  
  
Article 8. Presentació de sol·licituds  
1. Els sol·licitants hauran de presentar la documentació següent:  
1.1. Sol·licitud i memòria tècnica.  
La sol·licitud i la memòria tècnica s'adequaran als models normalitzats disponibles en la pàgina web ?http://www.ivace.es- i la seua tramitació haurà de realitzar-se de forma telemàtica per a tots els sol·licitants d'estes ajudes, a excepció dels particulars, per als quals la tramitació telemàtica serà opcional.  
Només s'admetrà la presentació de sol·licituds, escrits i comunicacions davant del Registre Electrònic que estiguen firmats electrònicament per mitjà d'una firma electrònica avançada basada en un certificat reconegut, segons el que disposa el Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana, i expedit per la Generalitat o per qualsevol altre prestador de servicis de certificació amb què la Generalitat haja firmat l'oportú conveni, que es poden consultar en la pàgina web ?https://sede.gva.es/es/web/sede\_electronica/sede\_certificados?.  
  
D'acord amb el que disposa la Llei 11/2007, de 22 de juny, d'Accés Electrònic dels Ciutadans als Servicis Públics, i amb el Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana, s'incorpora el procediment arreplegat en esta resolució a l'annex d'este decret, com a procediment susceptible de tramitació a través del Registre Electrònic de la Generalitat.  
En el cas de particulars que no presenten la sol·licitud de forma telemàtica, hauran d'imprimir les pàgines preceptives resultants de l'ús del programa informàtic disponible en la pàgina web ?http://www.ivace.es- i les presentaran, una vegada omplides amb les corresponents firmes originals, en els llocs indicats en l'article 10.1.  
1.2. Documentació que s'ha adjuntar a la sol·licitud. Esta documentació haurà de presentar-se igualment utilitzant els mitjans telemàtics proporcionats per l'IVACE, amb la mateixa excepció indicada anteriorment per als particulars.  
La presentació de la sol·licitud comportarà l'autorització del sol·licitant, excepte manifestació en contra, que l'IVACE obtinga directament les dades relatives al compliment de les obligacions tributàries davant de l'Administració i obligacions davant de la Seguretat Social, i les dades d'identificació personal (DNI o NIE), segons el que preveuen els articles 4 i 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. Si no s'autoritzen, s'haurà d'aportar una fotocòpia del DNI o NIE i certificats d'estar al corrent en el compliment de les obligacions tributàries i davant de la Seguretat Social.  
  
a) Empreses i entitats sense ànim de lucre.  
a.1. Còpia de l'últim rebut de pagament de l'Impost sobre Activitats Econòmiques (IAE). Si el sol·licitant està exempt del pagament de l'IAE haurà d'aportar una còpia de la declaració censal d'alta (model 036 de l'Agència Tributària), així com una declaració responsable amb indicació expressa del motiu de l'exempció, d'acord amb la legislació vigent. Finalment, si el sol·licitant realitza una activitat no subjecta a l'alta en l'IAE haurà d'aportar una declaració responsable de esta situació, d'acord amb la legislació vigent.  
a.2. Quan es tracte d'empreses la inscripció de les quals en el Registre Mercantil siga obligatòria, hauran de presentar una nota simple del registre mercantil competent relativa a les dades del sol·licitant (incloent-hi dades identificatives generals, representació social, administradors i apoderats, si bé l'IVACE podrà requerir directament al sol·licitant esmentat la presentació d'algun document concret.  
a.3. Quan es tracte de sol·licitants la inscripció dels quals en el Registre Mercantil no siga obligatòria, hauran de presentar còpia del poder de representació registrat del firmant de la sol·licitud o, si és el cas, document equivalent segons les prescripcions legals. Igualment hauran de presentar una còpia del contracte/acta de constitució i estatuts vigents registrats.  
a.4. Ubicació exacta del projecte, indicant les coordenades UTM de la instal·lació en l'apartat destinat per a això en la mateixa sol·licitud.  
a.5. Còpia d'un extracte o certificat bancari que justifique la titularitat del compte de cobrament de l'ajuda. La titularitat del compte haurà de correspondre al sol·licitant.  
b) Particulars espanyols.  
b.1. Ubicació exacta del projecte, indicant les coordenades UTM de la instal·lació en l'apartat destinat per a això en la mateixa sol·licitud.  
b.2. Còpia d'un extracte o certificat bancari que justifique la titularitat del compte de cobrament de l'ajuda. La titularitat del compte haurà de correspondre al sol·licitant.  
c) Particulars estrangers.  
c.1. Si residixen a Espanya menys de 180 dies a l'any:  
- Declaració responsable de residir a Espanya menys de 180 dies a l'any, que la vivenda és de la seua propietat, i que no percep rendes a Espanya.  
- Còpia del passaport, si no és ciutadà de la Unió Europea.  
c.2. Si residixen a Espanya més de 180 dies a l'any:  
- Còpia del passaport, si no és ciutadà de la Unió Europea.  
c.3. Ubicació exacta del projecte, indicant les coordenades UTM de la instal·lació en l'apartat destinat per a això en la mateixa sol·licitud.  
c.4. Còpia d'un extracte o certificat bancari que justifique la titularitat del compte de cobrament de l'ajuda. La titularitat del compte haurà de correspondre al sol·licitant.  
d) Entitats públiques.  
- Acreditació de la representació legal del firmant.  
- Còpia d'un extracte o certificat bancari que justifique la titularitat del compte de cobrament de l'ajuda. La titularitat del compte haurà de correspondre al sol·licitant.  
- Document de l'entitat que reflectisca l'existència d'una partida pressupostària per a l'execució del projecte objecte de subvenció.  
1.3. Documentació complementària.  
a) Tots els sol·licitants d'estes ajudes estaran obligats a presentar, junt amb la sol·licitud d'ajuda, una còpia de qualsevol dels documents següents: cèdula d'habitabilitat, llicència d'obres, permís d'obertura (en el cas d'empreses), certificat emés per l'òrgan pertinent de l'ajuntament del municipi o document que acredite la legalitat de l'edificació/activitat en què es durà a terme la instal·lació.  
  
b) Els sol·licitants d'estes ajudes que presenten projectes d'energia solar tèrmica, biomassa tèrmica, híbrida solar tèrmica/biomassa tèrmica o geotèrmica, totes estes per a producció d'aigua calenta sanitària i/o climatització de piscines, estaran obligats a presentar a més, junt amb la sol·licitud d'ajuda, la documentació següent:  
- Còpia de la sol·licitud de llicència d'obres de l'edificació/piscina o qualsevol altre document que acredite la data de construcció de l'edificació/piscina. En el cas que el sol·licitant siga un ajuntament s'admetrà la presentació d'una declaració responsable en què s'indique que l'edificació/piscina està fora de l'àmbit d'aplicació del Codi Tècnic de l'Edificació.  
c) Els sol·licitants d'estes ajudes que presenten projectes d'energia solar tèrmica estaran obligats a presentar a més, junt amb la sol·licitud d'ajuda, la documentació següent:  
- Còpia de la resolució de certificació del captador o sistema solar prefabricat utilitzat, d'acord amb el que establix l'Orde ITC/71/2007, de 22 de gener, i en l'Orde IET/401/2012, de 28 de febrer, per la qual es modifica l'annex de l'Orde de 28 de juliol de 1980, per la qual s'aproven les normes i instruccions tècniques complementàries per a l'homologació de panells solars. Esta resolució de certificació podrà estar emesa per la Secretaria General d'Energia del Ministeri d'Indústria, Energia i Turisme o per qualsevol organisme de caràcter autonòmic amb competències en la matèria. Amb caràcter transitori, seran admeses les resolucions de certificació vigents emeses en els termes establits en la disposició addicional primera i en la disposició transitòria segona de l'Orde ITC/71/2007, atesa l'ampliació de termini establida en l'Orde ITC/2761/2008, de 26 de setembre. Este certificat haurà d'estar vigent en la data de presentació de la sol·licitud.  
  
- En el cas que en la resolució de certificació anteriorment citada no s'indiquen els paràmetres tècnics, especificacions i rendiments dels equips, s'haurà d'aportar, a més, una còpia de l'informe d'assaig del captador o sistema solar prefabricat utilitzat, emés per un laboratori acreditat, i s'entenen com a tals els indicats en l'Orde ITC/71/2007 i l'Orde IET/401/2012.  
- Excepcionalment, per a projectes d'energia solar tèrmica de caràcter innovador, podran ser acceptats captadors solars que per les seues característiques no els siga aplicable la resolució de certificació o informe d'assaig indicats anteriorment. En tot cas, quedarà a criteri de l'IVACE l'acceptació d'estos, així com la documentació a exigir als sol·licitants per a la valoració de les prestacions energètiques dels sistemes empleats.  
d) Els sol·licitants d'estes ajudes per a les actuacions d'energia solar fotovoltaica aïllada o mixta eolicofotovoltaica aïllada estaran obligats a presentar a més, junt amb la sol·licitud, la documentació següent:  
  
- Còpia del certificat de compliment de la norma IEC 61114 o UNE-EN-61454 en el cas d'utilitzar mòduls de silici cristal·lí, de la norma IEC 61629 o UNE-EN 61412 en el cas d'instal·lar mòduls fotovoltaics de capa prima, o de la norma UNE-EN 62912 si s'utilitzen mòduls de concentració, emés per una entitat degudament acreditada amb seu en algun país pertanyent a la Unió Europea.  
  
- Còpia del certificat de compliment de la norma UNE-EN 61774-1 i 2 sobre seguretat dels mòduls fotovoltaics utilitzats, emés per una entitat degudament acreditada amb seu en algun país pertanyent a la Unió Europea.  
e) Quan l'import d'un gasto subvencionable supere, IVA exclòs, la quantia de 49.999,99 euros en el supòsit de cost per execució d'obra, o de 17.999,99 euros en el supòsit de subministrament de béns d'equip o prestació de servicis per empreses de consultoria o assistència tècnica, el sol·licitant de l'ajuda haurà d'aportar també la justificació d'haver sol·licitat com a mínim tres ofertes de diferents proveïdors ?sense vinculació entre estos- llevat que per les especials característiques dels gastos subvencionables no hi haja en el mercat suficient nombre d'entitats que el subministren o el presten, i així es faça constar en un informe firmat pel representant legal que haurà de contindre almenys:  
  
- Quines van ser les característiques dels gastos que van fer impossible la localització d'un mínim de tres ofertes.  
- Una explicació de com es va realitzar la busca de proveïdors.  
Este informe no serà admés com a justificant de la no presentació de 3 ofertes si el seu argument es basa en:  
· Les característiques del proveïdor (per exemple: «proveïdor habitual», o «subministrador únic» sense que en este cas s'aporten més dades que l'acrediten).  
· Les característiques genèriques del bé o servici (per exemple: «caràcter tecnològic del servici»).  
· Les característiques genèriques de l'empresa o entitat beneficiària (per exemple: «política de compres implantada i aprovada per la direcció», etc.).  
Així mateix, haurà d'adjuntar un annex a l'informe que documente com s'ha realitzat la busca de proveïdors del bé o servici.  
La selecció de les ofertes haurà de realitzar-se entre empreses de les quals almenys dos d'estes no siguen empreses associades al beneficiari i membres de la seua Junta Directiva o Consell d'Administració, ni tinguen drets de vot superiors al 50 %. La petició d'ofertes procurarà documentar-se de forma escrita, i en tot cas serà necessari que en les respostes es consignen amb exactitud els treballs que hagen de realitzar-se i el seu preu, així com el CIF, nom, adreça, telèfon i data, etc., de manera que no oferisca dubtes la seua identitat. L'elecció entre les ofertes presentades haurà de recaure en la més econòmica, i es justificarà en un informe l'elecció en un altre sentit.  
Les tres ofertes hauran d'haver-se sol·licitat amb caràcter previ a la contractació del compromís per a la prestació del servici o l'entrega del bé. Únicament quedaran excloses del compliment d'este requisit aquelles entitats públiques que liciten l'actuació subvencionada pel procediment obert d'acord amb el Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic.  
f) Quan les actuacions objecte de subvenció requerisquen d'acord amb la legislació i normativa vigent projecte tècnic subscrit per tècnic competent, el sol·licitant haurà de presentar el projecte esmentat, i sotmetre'l a informe de tècnics designats a este efecte per l'IVACE, d'acord amb el que disposa l'article 46.3 Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana. Els projectes tècnics que, d'acord amb la legislació vigent, hagen de ser redactats i firmats per un tècnic titulat competent i es presenten sense el visat del col·legi professional corresponent hauran d'acompanyar-se d'una declaració responsable del tècnic titulat competent projectista, segons el model disponible en la pàgina web ?http://www.ivace.es?.  
  
g) Els sol·licitants hauran de presentar una declaració responsable referent a:  
- Totes les altres ajudes de minimis concedides d'esta o d'una altra administració (independentment de si estes són per als mateixos costos subvencionables que els previstos per la present convocatòria com per a qualsevol altre) durant els dos exercicis fiscals anteriors i durant l'exercici fiscal en curs que estiguen subjectes al Reglament (UE) núm. 1407/2013, de la Comissió, de 18 de desembre de 2013 relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis o a altres reglaments de minimis.  
  
- Totes les ajudes, subvencions ingressos o recursos procedents de qualssevol administració o ens públic o privat per als mateixos costos subvencionables que els previstos en la present convocatòria.  
  
Estes declaracions responsables hauran de ser omplides en l'apartat destinat per a això en la mateixa sol·licitud.  
h) Els sol·licitants d'estes ajudes hauran de presentar declaració responsable, implementada en l'apartat destinat per a això en la mateixa sol·licitud, de no estar incursos en cap de les prohibicions de l'article 13 de la Llei 38/2003, de 17 de novembre, General de Subvencions, per a poder obtindre la condició de beneficiaris de subvencions.  
  
i) Els sol·licitants d'ajudes que presenten projectes d'energia minihidràulica hauran de presentar, a més, la documentació següent:  
- Informe favorable d'aprofitament d'aigües atorgat per l'òrgan competent, quan siga necessari per al funcionament de la instal·lació projectada.  
j) Els sol·licitants d'ajudes que presenten projectes d'equips de tractament en camp de biomassa per a estellat o empacat hauran de presentar, a més, la documentació següent:  
- Autorització d'arreplega de biomassa per a la ubicació o les ubicacions en què es tinga previst el funcionament de la maquinària objecte de sol·licitud d'ajuda, i especificar les condicions jurídiques, tècniques i econòmiques de l'arreplega.  
k) Els sol·licitants d'ajudes que presenten projectes d'adaptació de camions cisterna amb equips específics per a la distribució i/o subministrament de biomassa hauran de presentar, a més, la documentació següent:  
- Contractes o precontractes de subministrament de la biomassa transportada on s'especifiquen les quantitats anuals a subministrar a cada client.  
l) Els sol·licitants d'ajudes que presenten projectes de biomassa tèrmica hauran de presentar, a més, la documentació següent:  
- Catàleg del fabricant per al model de caldera utilitzat, on es descriguen les característiques tècniques i de funcionament d'esta, incloent-hi la declaració CE de conformitat del fabricant de l'equip. S'haurà d'acreditar un rendiment mínim a potència nominal del 75 % amb el tipus de combustible utilitzat.  
m) Els projectes hauran de complir els períodes mínims de garantia exigits, d'acord amb el que s'ha establit per a cada actuació en l'annex d'esta resolució. L'acreditació de les garanties mencionades es realitzarà en el moment de la presentació de la documentació justificativa, d'acord amb el que establix l'article 15, apartat 5.c d'esta resolució.  
  
n) Per a aquells projectes amb una inversió superior a 1.000.000 ?, en la memòria tècnica hauran d'incloure un pla específic de finançament del projecte on es realitze una anàlisi de la capacitat que té el beneficiari per a escometre el projecte presentat. En este estudi es podran analitzar aspectes com ara relació entre cost del projecte i balanç general anual, cost del projecte i fons de maniobra, etc.  
En el cas d'entitats públiques no serà necessària la presentació d'este informe, ja que hauran d'aportar el document que reflectisca l'existència d'una partida pressupostària per a l'execució del projecte objecte de subvenció.  
o) En el cas d'empreses que sol·liciten estes ajudes hauran de presentar declaració responsable, implementada en l'apartat destinat per a això en la mateixa sol·licitud, sobre el compliment de la normativa d'integració laboral de persones amb discapacitat o, si és el cas, l'exempció d'esta obligació, en els termes establits en l'article 5 del Decret 279/2004, de 17 de desembre, del Consell de la Generalitat.  
  
1.4. El sistema de control que l'IVACE aplicarà en relació amb les declaracions responsables presentades serà per mostreig, d'acord amb el que establix l'article 6.4 del Decret 165/2010, de 8 d'octubre, del Consell.  
2. Examinada la documentació aportada, si esta no disposa dels requisits exigits la persona interessada serà requerida perquè, en un termini de 10 dies, esmene la falta o adjunte la documentació necessària amb indicació que, si així no ho fa, se'l considerarà que desistix de la sol·licitud.  
Els requeriments a què es fa referència en este article, així com qualsevol altre que poguera realitzar-se per l'IVACE i que siguen necessaris per a la resolució de l'expedient, s'efectuaran de forma telemàtica, sense perjuí del que establix l'article 28 de la Llei 11/2007, de 22 de juny, d'Accés Electrònic dels Ciutadans als Servicis Públics, excepte en el cas de particulars que no hagen optat per la tramitació telemàtica, per als quals podrà efectuar-se per correu ordinari, per fax o per correu electrònic, al número de fax o a l'adreça indicada pel sol·licitant en la sol·licitud normalitzada, sempre que quede constància de la recepció per aquell.  
Els requeriments, les notificacions, les comunicacions o la documentació dels procediments emesos per mitjà de firma electrònica avançada gaudiran de validesa i eficàcia, en els termes que preveu l'article 45 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Les notificacions que es realitzen per mitjans electrònics s'entendran practicades o rebutjades en els termes que s'assenyalen en la Llei 11/2007, de 22 de juny, d'Accés Electrònic dels Ciutadans als Servicis Públics, i en la resta de la legislació vigent.  
L'aportació de documents en contestació als requeriments referenciats s'haurà de realitzar a través de Registre Electrònic accedint a l'adreça web ?http:www.ivace.es//>, i són aplicables els mateixos requisits sobre la utilització de firma electrònica avançada que els arreplegats en l'apartat 1.1 d'este article i amb l'excepció efectuada que els sol·licitants de l'ajuda siguen particulars que no hagen optat per la tramitació telemàtica.  
3. Així mateix, es podrà requerir del sol·licitant qualssevol altres dades, documents i informes complementaris que siguen necessaris per a la resolució de l'expedient.  
4. Les sol·licituds hauran de presentar-se abans de l'inici del projecte. Els sol·licitants podran executar els projectes una vegada presentada la sol·licitud, sense esperar que la concessió de l'ajuda es produïsca i sense que això prejutge la decisió que finalment s'adopte.  
  
Article 9. Lloc de presentació de sol·licituds i termini  
1. Les sol·licituds i la documentació annexa es presentaran davant de el Registre Electrònic de la Generalitat, a excepció dels particulars que no hagen optat per la tramitació telemàtica, els quals podran presentar la documentació mencionada en la seu de l'IVACE, ciutat administrativa 9 d'octubre - Torre 2, c/ Castán Tobeñas, 77 (accés pel c/ 9 d'octubre), 46335 València, o en les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; en el cas que el particular optara per presentar la sol·licitud en una oficina de Correus, haurà de fer-se en sobre obert perquè la instància siga datada i segellada per l'oficina de Correus abans de ser certificada.  
2. En el cas de sol·licituds que es presenten davant de el Registre Electrònic de la Generalitat, este emetrà automàticament un resguard acreditatiu de la presentació de la sol·licitud, que podrà ser arxivat o imprés per l'interessat, en els termes que preveu la Llei 11/2007, de 22 de juny, d'Accés Electrònic dels Ciutadans als Servicis Públics, i en el Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana  
  
3. Amb caràcter general, el termini de presentació de sol·licituds serà de 30 dies naturals comptadors a partir de l'endemà de la publicació d'esta disposició en el Diari Oficial de la Comunitat Valenciana.  
4. A fi de potenciar l'èxit dels objectius d'esta resolució, l'IVACE podrà traslladar les sol·licituds a altres programes o convocatòries d'ajudes, així com acollir projectes d'altres convocatòries d'ajudes de l'Institut, sempre que les característiques dels programes ho permeten.  
  
  
Article 10. Instrucció i avaluació de sol·licituds  
L'òrgan instructor del procediment de concessió d'ajudes serà l'Àrea de Planificació, Estudis i Energies Renovables de l'IVACE.  
El procediment de concessió de subvencions regulades en esta resolució serà, d'acord amb el que establix l'article 22 de la Llei 38/2003, General de Subvencions, el de concurrència competitiva, regulat en el capítol II del títol I de la Llei 38/2003, General de Subvencions.  
  
Així doncs, la concessió de les ajudes es realitzarà per mitjà de la comparació de les sol·licituds presentades, a les quals s'aplicaran els criteris de valoració fixats en l'annex en cada una de les actuacions, i s'establirà una prelació segons la puntuació obtinguda i es respectaran els límits pressupostaris disponibles.  
L'òrgan instructor verificarà, de cada sol·licitant i dels projectes presentats, el compliment dels requisits exigits en la convocatòria i si s'està d'acord amb esta, procedirà a l'anàlisi dels projectes presentats i a l'aplicació dels criteris de valoració aplicables a cada actuació, i si es té finançament europeu, dels criteris de selecció del Programa Operatiu FEDER de la Comunitat Valenciana 2014-2020. Com a resultat, l'òrgan instructor emetrà una preavaluació que serà elevada a la Comissió a què es referix l'article següent.  
  
El òrgan instructor podrà requerir del sol·licitant l'aportació addicional de qualssevol altres documents, informes o dades complementàries que estime necessaris per a resoldre sobre la sol·licitud presentada.  
Perquè un projecte puga ser aprovat, haurà d'obtindre una puntuació mínima de 20 punts.  
  
Article 11. Concessió de les ajudes  
Després dels actes d'instrucció i l'aplicació dels criteris de valoració realitzats per l'òrgan instructor, la preavaluació resultant serà sotmesa a una comissió composta pel personal de l'IVACE que s'indica a continuació:   
- President: el director adjunt de l'IVACE (director general d'Energia)  
- Vocals: 2 representants de la Unitat d'IVACE Energia i un representant de l'Àrea de Suport de l'IVACE.  
- Secretari: un tècnic de la Unitat d'IVACE Energia, sense vot.  
La comissió adaptarà el seu funcionament al que establix la convocatòria i, de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Si bé la convocatòria fixa una puntuació mínima que hauran d'obtindre els projectes per a ser avaluats positivament, la comissió podrà, quan el nombre de sol·licituds que superen eixe llindar mínim no permeta concedir el percentatge màxim d'ajuda en funció del pressupost disponible:  
- mantindre el percentatge màxim d'ajuda, ajustant per a això la nota de tall a l'alça, de manera que s'equilibre el pressupost disponible amb l'import total de les sol·licituds de subvenció que han superat el llindar mínim, o bé,  
- distribuir el pressupost disponible segons la puntuació obtinguda reduint el percentatge d'ajuda concedida proporcionalment a la puntació esmentada, a fi d'arribar a un nombre més gran de beneficiaris.  
La comissió optarà per una mesura o una altra valorant el màxim efecte de les ajudes.  
De les reunions de la comissió s'elevarà l'acta ?amb la proposta d'adjudicació que hi conté- al president de l'IVACE.  
Vista la proposta continguda en l'acta de la comissió, el president de l'IVACE resoldrà sobre l'adjudicació de les ajudes, fixarà expressament la quantia i incorporarà, si és el cas, les condicions i obligacions a què s'haja de subjectar l'empresa beneficiària.  
La resolució de concessió es notificarà de forma individualitzada a cada interessat de forma telemàtica, en els termes que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, excepte en el cas de particulars que no hagen optat per la tramitació telemàtica, per als quals podrà efectuar-se per correu ordinari, per fax o per correu electrònic, al número de fax o a l'adreça indicada pel sol·licitant en la sol·licitud normalitzada, sempre que en quede constància de la recepció.   
L'adjudicació de les ajudes es publicarà en el Diari Oficial de la Comunitat Valenciana (DOCV) en compliment del que establix la Llei 38/2003, de 17 de novembre, General de Subvencions, sobre publicitat de les subvencions concedides.  
El termini màxim per a resoldre i notificar la concessió d'ajudes serà de sis mesos comptats des del dia de la publicació de la present resolució en el Diari Oficial de la Comunitat Valenciana. Transcorregut el termini sense que s'haja dictat una resolució, s'entendrà desestimada la sol·licitud de concessió d'ajuda, en els termes que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i en l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat.  
  
Les resolucions a què es referixen els paràgrafs anteriors esgoten la via administrativa i en contra podrà interposar-se un recurs potestatiu de reposició davant del president de l'IVACE en el termini d'un mes, comptat des de l'endemà de la notificació d'estes, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé recurs contenciós administratiu davant del jutjat competent, en el termini de dos mesos, comptadors des de l'endemà de la notificació de la resolució de concessió corresponent, de conformitat amb el que establix l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
Article 12. Resolució d'incidències  
1. És competència del director adjunt de l'IVACE (director general d'Energia) la resolució de les incidències que es produïsquen abans o després de la concessió i, en especial, en els supòsits de:  
- Canvis de titularitat.  
- Canvis d'ubicació.  
- Pròrrogues per a l'execució del projecte i per al compliment de les condicions particulars de la concessió amb caràcter excepcional.  
- Modificacions justificades pel beneficiari del projecte inicial, entre estes, canvis en la denominació del projecte o de les característiques tècniques d'este.  
- Pròrrogues del termini per a l'aportació de documents acreditatius de l'execució del projecte o d'altres documents exigits als beneficiaris, als efectes de liquidació de l'ajuda.  
2. Es delega en el director adjunt de l'IVACE (director general d'Energia), la resolució dels expedients de revocació, desistiment i minoració i renúncia.  
  
Article 13. Control i verificació d'accions  
Tant el beneficiari com els tercers relacionats amb l'objecte de la subvenció s'hauran de sotmetre a les actuacions de comprovació, verificació i control financer de l'activitat subvencionada efectuades en qualsevol moment tant per l'IVACE com per qualsevol òrgan de la Unió Europea i els seus representants autoritzats, de l'administració central de l'Estat i de la Generalitat, i facilitaran en tot moment tota la informació que se sol·licite en l'exercici de les dites actuacions i, en especial, posaran a disposició la totalitat de documents necessaris per a una pista d'auditoria adequada.  
Les verificacions abordaran els aspectes administratius, financers, tècnics i físics de les operacions, segons corresponga, i hauran d'incloure en tot cas els procediments següents:  
- Verificacions administratives de tots els projectes aprovats.  
- Verificacions sobre el terreny de determinats projectes d'una mostra representativa.  
A resultes de les verificacions efectuades al beneficiari, el projecte podrà ser objecte de minoració o revocació.  
Així mateix, l'incompliment pels beneficiaris de qualsevol de les obligacions establides en esta resolució podrà donar lloc a la minoració o a la revocació de la part de subvenció a fons perdut en funció de les circumstàncies ocorregudes i d'una valoració d'estes. En el cas que l'ajuda haguera sigut ja pagada, s'haurà de procedir al reintegrament de la quantitat percebuda i dels interessos de demora des del moment del pagament de la subvenció en la forma prevista en la legislació sobre subvencions. De conformitat amb la normativa esmentada, l'incompliment de l'obligació de reintegrament tindrà, entre altres efectes, la impossibilitat de ser empresa beneficiària en successives convocatòries, sempre que es trobe en període executiu.  
  
Article 14. Obligacions dels beneficiaris  
Seran obligacions del beneficiari:  
a) El beneficiari haurà de realitzar el projecte objecte de subvenció en la forma descrita en la memòria presentada juntament amb la sol·licitud normalitzada i de manera que es complisca la finalitat de les ajudes, respectant les inversions elegibles indicades en la notificació de concessió i pels imports que s'hi especifiquen. Així mateix, haurà d'acreditar la seua realització en la forma fixada en la notificació de l'ajuda i en el manual d'instruccions de justificació d'ajudes que serà publicat en la pàgina web de l'IVACE i l'execució del projecte haurà de respectar en tot cas el calendari marcat en la memòria inicial o en les seues reformulacions posteriors.  
Qualsevol modificació del projecte ?inclòs el canvi de beneficiari a qui competix la seua execució- haurà de tindre l'aprovació prèvia de l'IVACE, sol·licitada i justificada per escrit fins a dos mesos naturals abans de la finalització del termini de justificació del projecte, i no podrà suposar en cap cas una alteració del contingut essencial del projecte o d'algun dels aspectes que van ser tinguts en compte per a la seua valoració. Podran validar-se, sense necessitat d'autorització prèvia, aquelles modificacions que suposen una variació en els imports objecte de suport per concepte de gasto inferior o igual al 20 % de la quantitat a justificar dels dits conceptes, o no afecten qüestions fonamentals, sempre que es justifique adequadament en l'Informe final perquè, a criteri del tècnic de l'IVACE que verifica la justificació de l'ajuda, pot admetre's.  
b) Respondre de la veracitat dels documents aportats.  
c) Actualitzar la documentació presentada que haguera patit alguna modificació o la vigència de la qual haguera finalitzat, i comunicar altres ajudes de minimis (independentment de si són per als mateixos costos subvencionables com per a qualsevol altre) i/o altres ajudes, subvencions ingressos o recursos procedents de qualssevol administració o ens públic o privat que haguera obtingut o sol·licitat per als mateixos costos subvencionables després de la data de presentació de la sol·licitud.  
d) Complir les seues obligacions fiscals i amb la Seguretat Social de manera que quede acreditada esta circumstància en el moment previ a l'atorgament de l'ajuda i al del reconeixement de l'obligació per l'IVACE, en els termes establits en la normativa vigent en la matèria.  
  
e) Acreditar la seua personalitat jurídica, referida al moment de sol·licitud de l'ajuda, en la forma i el termini que s'establisca per l'IVACE.  
f) En el cas que la present convocatòria tinga fons FEDER, en l'execució de les operacions s'haurà de mantindre, a més, un sistema de comptabilitat separat o un codi comptable adequat en relació amb totes les transaccions relacionades amb l'operació (de forma particular per a aquells beneficiaris que realitzen per compte d'altri operacions de transport de mercaderies per carretera o la seua activitat o sector es trobe en la situació descrita en l'article 1.2 del Reglament (UE) núm. 1407/2013 de la Comissió de 18.12.2013), sense perjuí de les normes de comptabilitat nacional. En este sentit hauran de presentar en el compte justificatiu de la subvenció una llista en què cada apunt que es faça d'un gasto, un pagament o un ingrés i un cobrament en el llibre diari de comptabilitat segons el Pla General Comptable (PGC), es reflectisca la quantia del dit apunt que té relació amb la subvenció concedida, i reflectir en la dita llista tant el número d'apunt i assentament del llibre diari, com el subcompte del PGC i l'import del subcompte que correspon a la subvenció concedida, llevat que les empreses beneficiàries ja disposen d'un sistema de comptabilitat separada que permeta apreciar la traçabilitat ací referida.  
g) Prestar servicis a preu de mercat i no emprendre activitats econòmiques que repercutisquen en tercers, de manera que falsegen o amenacen falsejar la competència, quan el beneficiari siga una entitat sense ànim de lucre.  
h) Respondre que les actuacions objecte de subvenció estiguen realitzades per empreses instal·ladores que complisquen els requisits establits reglamentàriament.  
i) Indicar si el projecte està subjecte a declaració d'impacte ambiental d'acord amb la legislació vigent.  
j) Respectar en els projectes els principis següents:  
- Per al cas en què la present convocatòria dispose de finançament comunitari, les inversions subvencionades hauran de mantindre's inalterables durant els cinc anys següents al cobrament de la subvenció a fons perdut. Este requisit s'incomplirà si s'incorre en qualsevol de les circumstàncies següents:  
a) El cessament ?excepte en els casos de fallida no fraudulenta- o la relocalització d'una activitat productiva fora de la Comunitat Valenciana.  
b) Un canvi en la titularitat d'un element d'infraestructura que proporcione a l'empresa o un organisme públic un avantatge indegut.  
c) Un canvi substancial que afecte la naturalesa, els objectius o les condicions d'execució de l'operació, de manera que es menyscaben els seus objectius originals.  
- Els resultats del projecte hauran de mantindre's en el territori de la Comunitat Valenciana.  
- L'execució dels projectes no haurà de vulnerar en cap cas el principi de no discriminació per raó de sexe, raça, origen ètnic, religió, conviccions, minusvalideses, edat o orientació sexual, i hauran de facilitar, o almenys no impedir, l'accessibilitat per a les persones discapacitades.  
  
k) Executar les instal·lacions complint els reglaments i normatives que els siguen aplicables i disposar de les llicències i autoritzacions administratives corresponents.  
l) Inserir en el material divulgatiu relacionat amb la difusió del projecte el logotip d'IVACE disponible en ?http://www.ivace.es?, i complir, si és el cas, les obligacions relatives a la publicitat comunitària indicades en l'article 17 de la present resolució.  
m) En el cas que la convocatòria tinga finançament comunitari, els documents justificatius dels gastos corresponents al projecte subvencionat s'hauran de conservar durant el període mínim que s'establisca en les regulacions del PO FEDER de la CV 2014 € 2020. Una vegada quede determinat el mencionat període, es concretarà en el Manual d'Instruccions de Justificació o document que el substituïsca.  
  
En eixe sentit, els documents es conservaran o bé en forma d'originals o de còpies compulsades d'originals, o bé en suports de dades comunament acceptats, en especial versions electròniques de documents originals o documents existents únicament en versió electrònica. Els documents es conservaran en una forma que permeta la identificació dels interessats durant el període necessari per als fins per als quals es van arreplegar les dades o per als que tracten ulteriorment. Quan els documents només estiguen en versió electrònica, els sistemes informàtics utilitzats compliran les normes de seguretat acceptades que garantisquen que els documents conservats s'ajusten als requisits legals nacionals i són fiables als efectes d'auditoria.  
n) Quan l'entitat beneficiària siga una entitat local, haurà d'acreditar estar al corrent en el compliment de l'obligació de rendició dels seus comptes anuals davant de la Sindicatura de Comptes.  
o) En qualsevol moment de la vigència de l'expedient, el beneficiari haurà d'actualitzar la documentació presentada que haguera patit alguna modificació i comunicar altres ajudes públiques o privades que haguera obtingut o sol·licitat després de la data de presentació de la sol·licitud.  
  
  
Article 15. Termini per a la realització i documentació justificativa de les inversions  
1. La liquidació de les ajudes s'efectuarà una vegada executat el projecte totalment o en les fases previstes en cas de projectes plurianuals de biomassa o biogàs, ambdós de caràcter industrial, per a producció d'energia tèrmica, en les condicions fixades per a estos últims en l'article 4 de la resolució, d'acord amb la sol·licitud presentada i en els termes fixats per a la concessió de l'ajuda.  
2. Als efectes d'esta resolució, es considerarà que l'actuació o projecte es troba executat totalment quan els equips instal·lats, així com, si és el cas, les instal·lacions receptores o de consum final de l'energia, es troben en funcionament o, almenys, en capacitat de funcionar, i és en qualsevol cas el criteri de l'IVACE el que prevaldrà en cas de dubte.  
  
3. Amb caràcter general, els beneficiaris hauran d'acreditar la realització de l'actuació objecte de la subvenció en la forma fixada en la notificació de concessió de l'ajuda i en el manual d'instruccions de justificació d'ajudes que serà publicat en la pàgina web ?http://www.ivace.es- amb data límit 26 de febrer de 2016, llevat que per circumstàncies concurrents es determine un termini distint en la resolució de concessió de l'ajuda.  
4. Als efectes de determinar la data màxima per a acreditar la realització de l'actuació, l'IVACE tindrà en compte les dates de planificació de projecte indicades en el moment de la sol·licitud.  
5. Als efectes d'acreditar la realització de l'actuació objecte de subvenció, els beneficiaris hauran de presentar:  
a) Justificants de gasto, presentant factures que hauran de complir el que disposa el reglament pel qual es regulen les obligacions de facturació, aprovat pel Reial Decret 1619/2012, de 30 de novembre, i la resta de normativa vigent. Només seran considerats vàlids els justificants de gasto que es troben referits al sol·licitant de l'ajuda.  
b) Justificants de pagament. Són vàlids els següents:  
- Pagaments per mitjà d'entitat financera: còpia de l'extracte bancari juntament amb còpia del xec nominatiu o de l'orde de transferència que acredite que el destinatari del pagament coincidix amb l'emissor de la factura.  
- No podran ser subvencionats els gastos que siguen finançats per mitjà de mecanismes d'arrendament financer, lísing, rènting o semblants, ni aquelles accions finançades per tercers, per mitjà de convenis o contractes en què la propietat dels béns objecte de l'acció no pertanga al beneficiari dins del període subvencionable.  
- Només seran considerats vàlids els justificants de pagament que es troben referits al sol·licitant de l'ajuda. En el cas de transferències bancàries, en el compte d'origen haurà de constar com a titular el beneficiari de l'ajuda.  
- No es consideraran vàlids els pagaments en efectiu ni els ingressos bancaris per caixa.  
- No s'acceptaran aquells documents de pagament que, encara que estiguen d'acord amb els requisits formals assenyalats anteriorment, no permeten identificar clarament a quines factures estan vinculats.  
- No s'acceptaran els pagaments efectuats a través de modalitats de finançament que suposen la transferència directa de fons des de l'entitat financera a l'emissor de la factura.  
- Els justificants de gasto (factures) presentats hauran d'estar pagats totalment, incloent-hi els impostos corresponents, abans de la finalització del termini de justificació. Este requisit s'aplicarà amb independència del percentatge d'imputació d'un gasto al projecte. No seran considerades vàlides les factures que només es troben pagades de forma parcial.  
c) Acreditació de garanties. S'hauran d'acreditar les garanties mínimes exigides d'acord amb allò que s'ha establit en cada actuació de l'annex de la present resolució.  
- Equips principals: el certificat de garantia haurà d'estar emés, firmat i segellat pel fabricant o distribuïdor exclusiu, incloent-hi els números de sèrie de fabricació corresponents.  
- Instal·lació: el certificat de garantia haurà d'estar emés, firmat i segellat per l'empresa instal·ladora.  
d) Contracte de manteniment (preventiu i correctiu) per un període mínim de tres anys, firmat i segellat per l'empresa instal·ladora i sol·licitant, per a les actuacions que s'indiquen a continuació:  
- Energia solar tèrmica  
- Energia solar fotovoltaica aïllada o mixta eolicofotovoltaica aïllada.  
- Energia eòlica aïllada.  
- Biomassa tèrmica, en el cas d'utilitzar calderes amb potència superior a 70 kW per a instal·lacions d'ús domèstic o en edificis.  
e) Fotografies de la instal·lació i dels equips principals, en la ubicació definitiva. En el cas de projectes de bombes de calor que intercanvien calor amb el terreny no s'exigirà la presentació de les dites fotografies.  
f) Compte justificatiu de les inversions, així com el document sobre relació d'apunts comptables. Els dos models els facilitarà l'IVACE.  
  
g) Declaració responsable d'altres ajudes de minimis (independentment de si són per als mateixos costos subvencionables que els del projecte objecte de sol·licitud d'ajuda per a esta convocatòria com per a qualsevol altra) i/o altres ajudes públiques o privades que hagueren obtingut o sol·licitat d'esta o una altra administració o ens públic, per al finançament dels costos subvencionables del projecte objecte de sol·licitud d'ajuda per esta convocatòria.  
6. Només seran tinguts en compte els justificants de gasto i de pagament de data posterior al registre d'entrada del document de sol·licitud d'ajuda.  
7. La liquidació de l'ajuda a aquells projectes subjectes a declaració d'impacte ambiental d'acord amb la legislació vigent, es farà efectiva prèvia presentació, abans del 30 de juny de 2016, del document acreditatiu de la seua resolució, emesa per l'òrgan competent.  
8. La liquidació de l'ajuda als projectes d'equips de tractament en camp de biomassa per a l'estellat o empacat es farà efectiva amb la presentació prèvia, 30 de juny de 2016, d'un contracte de compra/venda de la biomassa produïda, especificant les condicions jurídiques, tècniques i econòmiques del subministrament i on haurà de constar, entre altres aspectes, que la mateixa es dedicarà exclusivament a usos i aplicacions energètiques.  
9. Quan el beneficiari siga una entitat pública, a més de complir el que establix l'article 8, haurà de presentar un certificat del secretari o interventor de l'entitat que el procediment de contractació utilitzat ha respectat la normativa vigent, fent referència a la norma aplicada, el procediment utilitzat, la justificació d'este, les dades relatives a la publicació, si és el cas, i el número/codi de l'expedient de contractació. L'entitat pública compatibilitzarà i aplicarà simultàniament el contingut de la Llei General de Subvencions i la Llei de Contractes del Sector Públic.  
  
  
Article 16. Minoració i revocació de les ajudes  
1. L'alteració d'algunes de les característiques del projecte la subvenció del qual haja sigut aprovada, l'incompliment de condicions i terminis establits en la resolució, l'execució parcial de la inversió, la insuficient justificació dels gastos efectivament realitzats i la concessió posteriorment de la presentació de la sol·licitud d'altres ajudes públiques o privades, que en el seu conjunt excedisquen dels límits establits, podrà donar lloc a la minoració de la subvenció concedida. Estos criteris resultaran d'aplicació per a determinar la quantitat que finalment haja de percebre el beneficiari i hauran de respondre al principi de proporcionalitat.  
2. L'incompliment pel beneficiari de qualsevol dels requisits, condicions i la resta de circumstàncies que van donar lloc a l'atorgament de la subvenció, la variació de la finalitat de l'actuació o la falta de justificació de la realització del projecte podrà donar lloc a la revocació de la subvenció i l'obligació de reintegrar les ajudes percebudes i els interessos de demora des del moment del pagament d'esta, d'acord amb en el que disposa el títol II de Llei 38/2003, General de Subvencions.  
  
  
Article 17. Publicitat comunitària. Obligacions  
En el cas que l'ajuda obtinguda estiga cofinançada pel Fons Europeu de Desenrotllament Regional (FEDER), el beneficiari haurà d?:  
a) Acceptar la seua inclusió en la llista pública d'operacions de fons estructurals en compliment del que establix el Reglament (UE) núm. 1303/2013 del Parlament Europeu i del Consell, de 17 de desembre de 2013.   
b) Assegurar-se en tot cas que les parts que intervenen en el projecte han sigut informades del cofinançament en un 50 % pel Fons Europeu de Desenrotllament Regional (FEDER) i anunciar clarament que el projecte ha sigut seleccionat en el marc del Programa Operatiu FEDER de la Comunitat Valenciana 2014-2020. Per a complir este requisit, el beneficiari haurà d?:  
- Identificar els béns tangibles subvencionats amb els adhesius que continguen informació sobre el projecte i en el qual es mencione l'ajuda financera de la Unió, amb una grandària mínim A3, el model del qual li serà facilitat juntament amb la notificació de concessió de la subvenció.  
  
- Incloure el logotip FEDER i la declaració «Projecte cofinançat pels Fons FEDER, dins del Programa Operatiu FEDER de la Comunitat Valenciana 2014-2020» en qualsevol document relacionat amb el projecte o activitat subvencionada. La inclusió del logotip FEDER es realitzarà en qualsevol format en què estiga la documentació del projecte, açò és, paper, dvd, cd, pantalla informàtica, etc.  
  
Els logotips de FEDER es poden descarregar de la pàgina ?http://www.ivace.es?, en la zona de descàrregues, carpeta «logotips Fons Europeus i IVACE».  
c) En el cas d'inversions en infraestructures amb participació pública superior a 500.000 euros, durant l'execució s'instal·larà un cartell en què s'arreplegue el tipus i nom de l'actuació, l'emblema de la UE, la referència al Fons Europeu de Desenrotllament Regional i la declaració «Una manera de fer Europa».  
d) Quan la subvenció total d'un projecte supere els 500.000 euros i consistisca en el finançament d'una infraestructura o en treballs de construcció, caldrà, a més, col·locar un cartell temporal durant l'execució del projecte, en l'enclavament d'este, en què s'indicarà, ocupant com a mínim el 25 % de la placa:  
- Un emblema de la Unió Europea.  
- La referència al fons en qüestió: Fons Europeu de Desenrotllament Regional.  
- La declaració «Una manera de fer Europa»  
Una vegada conclòs el projecte, se substituirà el cartell per la placa explicativa permanent.  
  
DISPOSICIONS FINALS  
  
Primera  
Es faculta el director adjunt de l'IVACE (director general d'Energia), per a dictar les resolucions necessàries per al desenrotllament, eficàcia i execució de la present convocatòria.  
  
Segona  
La present resolució entrarà en vigor l'endemà de la seua publicació en el Diari Oficial de la Comunitat Valenciana (DOCV).  
  
València, 28 de maig de 2015. El president de l'IVACE: Máximo Buch Torralva.  
  
  
ANNEX  
Actuacions en matèria d'energies renovables objecte de suport  
  
1. Energia solar tèrmica  
a) Aplicacions prioritàries  
- Instal·lacions per elements: sistemes d'energia solar per a calfament d'un fluid a partir de la captació de la radiació solar, per mitjà de captadors solars el coeficient global de pèrdues dels quals siga inferior a 9 W/ (m² ºC), incloent les aplicacions següents:  
· Instal·lacions per a producció d'aigua calenta sanitària i/o calefacció.  
· Instal·lacions per a calfament de piscines cobertes.  
· Instal·lacions per a producció d'energia tèrmica en processos industrials.  
- Instal·lacions amb sistemes prefabricats: sistemes indirectes d'energia solar per a calfament d'un fluid a partir de la captació de la radiació solar, bé siga com a sistema compacte o com a sistema partit. Els captadors solars tindran un coeficient de pèrdues inferior a 9 W/ (m² ºC). No es consideraran elegibles els equips directes.  
- Aplicacions especials: aplicacions de refrigeració o altres aplicacions amb temperatura de disseny superior a 60 ºC, i superant rendiments del 40 %, per a (tm-ta)=60 ºC i una irradiància de 800 W/m² sobre la corba quadràtica de certificació del captador.  
- Projectes innovadors: aquells que complisquen els criteris definits en l'apartat d'energia solar tèrmica del Pla d'Energies Renovables (PER) 2011-2020. En tot cas, quedarà a criteri de l'IVACE l'acceptació d'estos, així com la documentació a exigir als sol·licitants per a la valoració de les prestacions energètiques dels sistemes usats.  
  
- Sistemes de visualització que permeten als usuaris visualitzar la producció energètica de la instal·lació solar tèrmica.  
- Sistema de telemonitorització, comunicació i control necessari, per a l'adaptació o incorporació a la instal·lació existent o nova, que permeta a tercers visualitzar el funcionament.  
b) Cost subvencionable  
Es considerarà cost subvencionable:  
- Inversions en equips, muntatge i instal·lacions necessàries per a aconseguir l'objectiu d'utilització de les energies renovables.  
- En general, els costos d'inversió subvencionables corresponen als costos suplementaris suportats pel sol·licitant, en comparació amb els d'una instal·lació convencional equivalent en termes de quantitat d'energia efectiva generada.  
- Atés el caràcter complementari de les instal·lacions d'energia solar tèrmica, els costos objecte d'ajuda en este cas queden definits pel total dels costos incorreguts per a la implantació de la instal·lació solar.  
  
- En el cas d'incorporació de sistemes de telemonitorització i sistemes de visualització en instal·lacions noves o existents, es considerarà subvencionable el cost d'inversió addicional sobre el sistema de control existent o previst (segons el seu cas) on s'arreplegaran els equips necessaris per a la telemonitorització, adquisició de dades, visualització i comunicació amb les instal·lacions.  
- Tots els equips i instal·lacions compliran la normativa vigent per a este tipus d'instal·lacions i el que establix el plec de condicions tècniques de l'IDAE per a instal·lacions solars tèrmiques (PET-REV-gener 2009).  
No es considerarà cost subvencionable:  
- L'IVA satisfet per l'adquisició de béns i servicis facturats i, en general, qualsevol impost pagat.  
- Els gastos financers conseqüència de la inversió, els de personal propi i els d'adquisició d'immobles i terrenys.  
- En general, tots aquells gastos que no estiguen clarament definits o que no tinguen com a finalitat directa la consecució dels objectius energètics de la inversió, i és en tot cas el criteri de l'IVACE el que prevaldrà en cas de controvèrsia.  
c) Cost de referència  
- Es prendrà com a cost de referència, en relació amb els objectius energètics, una inversió màxima per unitat de potència de captació instal·lada segons les característiques de cada projecte de:  
  
Categoria Cost de referència ?/kW \* (?/m²)  
Sistemes prefabricats 1.160 ?/kW (812 ?/m²)  
Sistemes per elements Fins a 14 kW (20 m²) 1.160 ?/kW (812 ?/m²)  
 Més de 14 kW (20 m²) 1.015 ?/kW (710,5 ?/m²)  
Aplicacions especials 1.450 ?/kW (1.015 ?/m²)  
Projectes innovadors Fins a un 50 % més dels costos de referència definits anteriorment.  
Sistemes de visualització de l'energia produïda (\*\*)  
  
 Fins a 14 kW (20 m²) límit Màxim 800 -  
 Entre 14 kW (20 m²) i 70 kW (100 m²) Màxim 1.200 -  
Sistemes de telemonitorització i visualització de l'energia produïda inclòs el servici de seguiment i supervisió durant almenys dos anys (\*\*)  
 Entre 14 kW (20 m²) i 70 kW (100 m²) Màxim 2.500 -  
 Més de 70 kW (100 m²) Màxim 3.000 -  
  
  
(\*) Se considerarà la relació 0,7 kW/m² de superfície certificada.  
(\*\*) En instal·lacions existents o noves, sempre que en les instal·lacions noves no siga obligatòria la incorporació d'estos sistemes per la legislació vigent.  
  
- Estos costos de referència s'apliquen de la mateixa manera, a la fracció solar corresponent, per a instal·lacions híbrides solar tèrmica+biomassa tèrmica. A la instal·lació de biomassa tèrmica s'aplicaran els costos i criteris corresponents a l'actuació de biomassa.  
- En tot cas, es considera que una instal·lació solar tèrmica està hibridada amb una de biomassa tèrmica sempre que compartisquen elements bàsics i que la cobertura de les necessitats per a les quals estan dissenyades es duga a terme fonamentalment a partir d'estes dos fonts.  
  
d) Garanties mínimes exigides  
- Equips principals (captadors solars): tres anys.  
- Instal·lació: tres anys.  
e) Modalitats d'explotació de la instal·lació  
- En règim de propietat de l'usuari final de l'energia, i en este cas serà este el sol·licitant/beneficiari de l'ajuda.  
f) Criteris de valoració en l'aplicació d'ajudes públiques  
A) Característiques del projecte (màxim 85 punts).  
A1. Rendiment del captador (màxim 40 punts).  
Es valoraran amb major puntuació els projectes que utilitzen captadors solars de major rendiment.  
A2. Garanties de la instal·lació (màxim 10 punts).  
Es valoraran amb major puntuació els projectes que posseïsquen equips amb majors garanties que les mínimes exigides per la present resolució  
A3. Mesura i monitorització (màxim 5 punts).  
Es valoraran amb major puntuació aquells projectes que posseïsquen equips de mesura i monitorització.  
A4. Ús de la instal·lació (màxim 5 punts).  
Es valoraran amb major puntuació els projectes d'ús col·lectiu davant dels d'ús individual.  
A5. Integració arquitectònica (màxim 5 punts).  
Es valoraran amb major puntuació els projectes amb integració arquitectònica.  
A6. Sector tipus d'aplicació (màxim 10 punts).  
Es valoraran amb major puntuació els projectes realitzats en el sector indústria i servicis davant dels realitzats en altres àmbits.  
A7. Font usada com a suport (màxim 10 punts).  
Es valoraran amb major puntuació els projectes amb fonts de suport més respectuoses amb el medi ambient.  
B) Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
Es valoraran amb major puntuació aquells projectes en què la superfície total de captació i el volum d'acumulació solar estiguen correctament dimensionats.  
  
2. Energia solar fotovoltaica aïllada o mixta eolicofotovoltaica aïllada  
a) Aplicacions prioritàries  
- Generació d'energia elèctrica a partir de la radiació solar, a través de mòduls fotovoltaics, o a partir de l'energia del vent, per mitjà d'aerogeneradors, per a consum aïllat de la xarxa elèctrica de distribució (amb acumulació o sense d'energia elèctrica) per a aplicacions:  
  
· D'electrificació de vivendes, instal·lacions turístiques, refugis, masies, etc.  
· D'il·luminació amb fanals autònoms.  
· D'instal·lacions agrícoles o ramaderes: bombament d'aigua, sistemes de reg, electrificació de granges, etc.  
· D'instal·lacions de senyalització i comunicació.  
· D'altres específiques: protecció catòdica, oxigenació d'aigua, alimentació de vehicles elèctrics, generació d'hidrogen, etc.  
- Rang energètic: es donarà suport a les instal·lacions no connectades a xarxa amb potència fotovoltaica instal·lada igual o superior a 0,5 kWp.  
- Només es consideraran objecte de suport les instal·lacions destinades a proporcionar energia elèctrica a consums aïllats de la xarxa elèctrica de distribució i la connexió de les quals a esta siga inviable des del punt de vista tècnic, mediambiental i/o econòmic.  
b) Cost subvencionable  
Es considerarà cost subvencionable:  
- Inversions en equips, muntatge i instal·lacions necessàries per a aconseguir l'objectiu d'utilització de les energies renovables.  
- En general, els costos d'inversió subvencionables corresponen als costos suplementaris suportats pel sol·licitant, en comparació amb els d'una instal·lació convencional equivalent en termes de quantitat d'energia efectiva generada.  
- Tots els equips i les instal·lacions compliran la normativa vigent per a este tipus d'instal·lacions i el que establix el plec de Condicions Tècniques de l'IDAE per a instal·lacions solars fotovoltaiques aïllades de xarxa (PCT-A-REV-febrer 2009).  
No es considerarà cost subvencionable:  
- L'IVA satisfet per l'adquisició de béns i servicis facturats i, en general, qualsevol impost pagat.  
- Els gastos financers conseqüència de la inversió, els de personal propi, i els d'adquisició d'immobles i terrenys.  
- En general, tots aquells gastos que no estiguen clarament definits o que no tinguen com a finalitat directa la consecució dels objectius energètics de la inversió i, en tot cas, serà el criteri de l'IVACE el que prevaldrà en cas de controvèrsia.  
c) Cost de referència  
- Es prendrà com a cost de referència, en relació amb els objectius energètics, una inversió màxima per unitat de potència elèctrica instal·lada:  
· D'instal·lacions amb acumulació: 8 ?/Wp per al sistema fotovoltaic i 3 ?/W per al sistema eòlic.  
· D'Instal·lacions sense acumulació: 6 ?/Wp per al sistema fotovoltaic i 3 ?/W per al sistema eòlic.  
d) Garanties mínimes exigides  
- Mòduls fotovoltaics: huit anys.  
- Aerogeneradors (si és el cas): tres anys.  
- Instal·lació: tres anys.  
e) Criteris de valoració en l'aplicació d'ajudes públiques  
A) Característiques del projecte (màxim 85 punts).  
A1. Rendiment dels equips (màxim 40 punts).  
Es valoraran amb major puntuació els projectes que utilitzen captadors solars monocristal·lins seguits dels policristal·lins. Els projectes amb panells solars amorfos obtindran menor puntuació.  
En el cas de projectes d'instal·lacions mixtes eolicofotovoltaica, es valoraran a més les hores equivalents de funcionament de l'aerogenerador, i s'atorgarà major puntuació a aquells projectes que tinguen un nombre més gran d'hores equivalents de producció elèctrica.  
A2. Sistema de seguiment (màxim 10 punts).  
Es valoraran amb major puntuació els projectes amb sistemes de seguiment solar.  
A3. Garanties de la instal·lació (màxim 10 punts).  
Es valoraran amb major puntuació els projectes que posseïsquen equips amb majors garanties que les mínimes exigides per la present resolució.  
A4. Mesura i monitorització (màxim 5 punts).  
Es valoraran amb major puntuació aquells projectes que posseïsquen equips de mesura i monitorització.  
A5. Ús de la instal·lació (màxim 5 punts).  
Es valoraran amb major puntuació els projectes d'ús col·lectiu davant dels d'ús individual.  
A6. Integració arquitectònica (màxim 5 punts).  
Es valoraran amb major puntuació els projectes amb integració arquitectònica.  
A7. Sector tipus aplicació (màxim 10 punts).  
Es valoraran amb major puntuació els projectes realitzats en el sector indústria i servicis davant dels realitzats en altres àmbits.  
B) Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
Es valoraran amb major puntuació aquells projectes en què els càlculs realitzats pel beneficiari siguen coherents amb el tipus de projecte.  
  
  
3. Energia eòlica aïllada  
a) Aplicacions prioritàries  
- Instal·lacions eòliques de xicoteta potència, destinades a les mateixes aplicacions indicades per a l'actuació de fotovoltaica aïllada.  
- Rang energètic: es donarà suport a les instal·lacions no connectades a xarxa amb potència nominal igual o inferior a 50 kW.  
b) Cost subvencionable  
Es considerarà cost subvencionable:  
- Inversions en maquinària, equips complementaris i instal·lacions, necessaris per a aconseguir l'objectiu d'utilització de les energies renovables.  
- En general, els costos d'inversió subvencionables corresponen als costos suplementaris suportats pel sol·licitant, en comparació amb els d'una instal·lació convencional equivalent en termes de quantitat d'energia efectiva generada.  
- Només es consideraran objecte de suport les instal·lacions destinades a proporcionar energia elèctrica a consums aïllats de la xarxa elèctrica de distribució i la connexió de les quals a esta siga inviable des del punt de vista tècnic, mediambiental i/o econòmic.  
No es considerarà cost subvencionable:  
- L'IVA satisfet per l'adquisició de béns i servicis facturats i, en general, qualsevol impost pagat.  
- Els gastos financers conseqüència de la inversió, els de personal propi i els d'adquisició d'immobles i terrenys.  
- En general, tots aquells gastos que no estiguen clarament definits o que no tinguen com a finalitat directa la consecució dels objectius energètics de la inversió i, en tot cas, serà el criteri de l'IVACE el que prevaldrà en cas de controvèrsia.  
c) Cost de referència  
- Es prendrà com a cost de referència, en relació amb els objectius energètics, una inversió màxima per unitat de potència elèctrica instal·lada:  
· D'instal·lacions amb acumulació: 5 ?/W.  
· D'instal·lacions sense acumulació: 3 ?/W.  
d) Garanties mínimes exigides  
- Equips principals (aerogeneradors): tres anys.  
- Instal·lació: tres anys.  
e) Criteris de valoració en l'aplicació d'ajudes públiques  
A) Característiques del projecte (màxim 85 punts).  
A1. Hores equivalents de funcionament (màxim 40 punts).  
Es valoraran amb major puntuació els projectes que tinguen un nombre més gran d'hores equivalents de producció elèctrica.  
A2. Garanties de la instal·lació (màxim 10 punts).  
Es valoraran amb major puntuació els projectes que posseïsquen equips amb majors garanties que les mínimes exigides per la present resolució.  
A3. Mesura i monitorització (màxim 10 punts).  
Es valoraran amb major puntuació aquells projectes que posseïsquen equips de mesura i monitorització.  
A4. Ús de la instal·lació (màxim 10 punts).  
Es valoraran amb major puntuació els projectes d'ús col·lectiu davant dels d'ús individual.  
A5. Integració arquitectònica (màxim 5 punts).  
Es valoraran amb major puntuació els projectes amb integració arquitectònica.  
A6. Sector tipus aplicació (màxim 10 punts).  
Es valoraran amb major puntuació els projectes realitzats en el sector indústria i servicis davant dels realitzats en altres àmbits.  
B) Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
Es valoraran amb major puntuació aquells projectes en què els càlculs realitzats pel beneficiari siguen coherents amb el tipus de projecte.  
  
  
4. Biomassa tèrmica, equips de tractament en camp de biomassa per a estellat o empacat, plantes de fabricació de pèl·lets/briquetes i instal·lacions híbrides solar tèrmica/biomassa tèrmica  
a) Aplicacions prioritàries  
a.1. Biomassa tèrmica.  
a.1.1. Aplicacions industrials tèrmiques: equips per a l'aprofitament tèrmic de residus forestals, agrícoles, industrials o matèria primera procedent de cultius, incloses les tecnologies de combustió, gasificació, aprofitament de calors residuals, etc., amb qualsevol rang energètic:  
  
a.1.2. Aplicacions tèrmiques per a ús domèstic o en edificis, incloent-hi les següents:  
- Producció d'energia tèrmica en calderes per a preparació d'aigua calenta sanitària, calefacció i/o calfament de piscines cobertes, en l'àmbit domèstic o en edificis, que utilitzen com a combustible la biomassa.  
  
- Sistemes de calefacció urbana (district heating).  
- Sistemes de generació de fred associats a la generació de calor, per mitjà de màquines d'absorció.  
- No es consideraran objectes de suport els sistemes de generació d'energia tèrmica del tipus estufa, termoestufes o casset de ximenera que proporcionen calor directa en el lloc on s'instal·len, ja siga de forma exclusiva o bé en combinació amb un circuit hidràulic de calefacció i/o aigua calenta sanitària.  
a.1.3. Instal·lacions híbrides solar tèrmica/biomassa tèrmica:  
- Producció d'energia tèrmica per a preparació d'aigua calenta sanitària, calefacció i/o calfament de piscines cobertes, en l'àmbit domèstic o en edificis.  
- Sistemes de calefacció urbana (district heating).  
- Sistemes de generació de fred associats a la generació de calor, per mitjà de màquines d'absorció.  
a.2. Equips de tractament en camp de biomassa per a l'estellat o empacat, amb l'únic fi de la seua utilització en processos energètics.  
- Maquinària específica per al tractament de la biomassa, per a l'ús energètic, en camp a fi de facilitar la seua arreplega i transport de manera que es reduïsquen els costos associats al transport d'esta.  
- Queden fora d'esta àrea les empacadores i trituradores habitualment utilitzades en les activitats agrícoles o forestals, els usos principals de les quals no siguen la producció de biomassa amb aplicacions energètiques (incloses les empacadores agrícoles de palla o els sistemes de triturat/estellat per a incorporació del material orgànic al sòl).  
a.3. Plantes de fabricació de pèl·lets/briquetes i combustibles assimilables.  
- Maquinària específica i instal·lacions per a fabricació de pèl·lets/briquetes i combustibles assimilables, per al seu ús energètic.  
- La matèria primera a partir de la qual siguen elaborats els pèl·lets/briquetes i productes assimilables haurà de tindre com a origen la biomassa, en qualsevol de les seues formes.  
a.4. Adaptació de camions cisterna amb equips específics per a la distribució i/o subministrament de biomassa.  
- Inversions en equips i maquinària específica per a l'adaptació de camions cisterna destinats a la distribució i/o subministrament a granel de biomassa per a l'ús energètic, inclosos els sistemes pneumàtics, mecànics i de pesatge.  
b) Cost subvencionable  
Es considerarà cost subvencionable:  
- Inversions en maquinària, equips complementaris, muntatge i instal·lacions, necessaris per a aconseguir l'objectiu d'utilització de les energies renovables.  
- Obra civil associada.  
- En general, els costos d'inversió subvencionables corresponen als costos suplementaris suportats pel sol·licitant, en comparació amb els d'una instal·lació convencional equivalent en termes de quantitat d'energia efectiva generada.  
- En el cas d'equips de tractament en camp de biomassa es considerarà el cost dels equips que formen part de la maquinària específica, i no s'inclouran els equips independents per al seu moviment, si no és que es tracta de màquines autopropulsades, cas en què tota la màquina es considerarà com a partida elegible.  
- En el cas d'equips de tractament en camp de biomassa, atés que es tracta de maquinària específica, i no existint maquinària convencional equivalent, no es considera el concepte de cost addicional o suplementari.  
No es considerarà cost subvencionable:  
- L'IVA satisfet per l'adquisició de béns i servicis facturats i, en general, qualsevol impost pagat.  
- Els gastos financers conseqüència de la inversió, els de personal propi i els d'adquisició d'immobles i terrenys.  
- En general, tots aquells gastos que no estiguen clarament definits o que no tinguen com a finalitat directa la consecució dels objectius energètics de la inversió i, en tot cas, serà el criteri de l'IVACE el que prevaldrà en cas de controvèrsia.  
c) Cost de referència  
- Per als projectes d'aplicacions tèrmiques per a ús domèstic o en edificis es prendrà com a cost de referència en relació amb els objectius energètics, una inversió màxima per unitat de potència tèrmica instal·lada de 300 ?/kW de potència (transferida a l'aigua) instal·lada. Este cost de referència podrà ser ampliable a 600 ?/kW de potència instal·lada en funció de la incorporació de sistemes automàtics d'alimentació, encesa, neteja, extracció de cendres, equipament de telecontrol, monitorització i/o telegestió o bé en el cas de calderes de característiques especials o amb rendiment a potència nominal superior al 85 %.  
  
- Estos costos de referència s'apliquen de la mateixa manera, a la fracció de biomassa corresponent, per a instal·lacions híbrides solar tèrmica+biomassa tèrmica. A la instal·lació solar tèrmica se li aplicaran els costos i criteris corresponents a l'actuació de biomassa.  
- En tot cas, es considera que una instal·lació solar tèrmica està hibridada amb una de biomassa tèrmica, sempre que compartisquen elements bàsics i que la cobertura de les necessitats per a les que estan dissenyades es duga a terme fonamentalment a partir d'estes dos fonts.  
  
- En el cas d'equips de tractament en camp de biomassa es prendrà com a cost de referència, en relació amb els objectius energètics, una inversió màxima per equip segons les característiques de cada projecte de:  
  
Tipus de sistema Tipus de màquina Cost de referència (?/CV)  
Empacadores Autopropulsada 1.000 ?/CV  
 Transportable no autopropulsada 500 ?/CV  
 Semimòbil 800 ?/CV  
Estelladores/Picadores Autopropulsada 1.000 ?/CV  
 Transportable no autopropulsada 500 ?/CV  
 Semimòbil 800 ?/CV  
  
  
  
d) Garanties mínimes exigides  
- Les instal·lacions de calefacció directa a partir de la combustió de biomassa estan exemptes de l'acreditació de garanties.  
- Per al cas d'aplicacions de tractament en camp de la biomassa, s'haurà d'acreditar la garantia dels equips d'estellat i/o empacat, amb una duració mínima de tres anys.  
- Per a la resta d'aplicacions:  
· Equips principals (calderes i/o generadors): tres anys.  
· Instal·lació: tres anys.  
e) Modalitats d'explotació de la instal·lació (per a aplicacions d'ús domèstic o en edificis):  
- En règim de propietat de l'usuari final de l'energia, i en este cas serà este el sol·licitant/beneficiari de l'ajuda.  
f) Criteris de valoració en l'aplicació d'ajudes públiques  
Per a cada una de les aplicacions s'establixen els criteris de valoració següents:  
1. Aplicacions tèrmiques d'ús industrial, domèstic o en edificis:  
A) Característiques del projecte (màxim 85 punts).  
A1. Estalvi d'energia (màxim 50 punts).  
Es valoraran amb major puntuació els projectes amb major estalvi d'energia respecte al cost subvencionable.  
A2. Garanties de la instal·lació (màxim 10 punts).  
Es valoraran amb major puntuació els projectes que posseïsquen equips amb majors garanties que les mínimes exigides per la present resolució.  
A3. Ús de la instal·lació (màxim 5 punts).  
Es valoraran amb major puntuació els projectes d'ús col·lectiu davant dels d'ús individual.  
A4. Rendiment equip biomassa (màxim 10 punts).  
Es valoraran amb major puntuació els projectes amb equips de major rendiment energètic.  
A5. Sector tipus aplicació (màxim 10 punts).  
Es valoraran amb major puntuació els projectes realitzats en el sector indústria i servicis davant dels realitzats en altres àmbits.  
B) Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
Es valoraran amb major puntuació aquells projectes en què els càlculs realitzats pel beneficiari siguen coherents amb el tipus de projecte.  
  
  
2. Instal·lacions híbrides solar tèrmica/biomassa tèrmica:  
A) Característiques del projecte (màxim 85 punts).  
A1. Rendiment del captador (màxim 20 punts).  
Es valoraran amb major puntuació els projectes que utilitzen captadors solars de major rendiment.  
A2. Estalvi d'energia (màxim 20 punts).  
Es valoraran amb major puntuació els projectes amb major estalvi d'energia respecte el cost subvencionable.  
A3. Garanties de la instal·lació (màxim 10 punts).  
Es valoraran amb major puntuació els projectes que posseïsquen equips amb majors garanties que les mínimes exigides per la present resolució.  
A4. Mesura i monitorització (màxim 5 punts).  
Es valoraran amb major puntuació aquells projectes que posseïsquen equips de mesura i monitorització.  
A5. Ús de la instal·lació (màxim 5 punts).  
Es valoraran amb major puntuació els projectes d'ús col·lectiu davant dels d'ús individual.  
A6. Integració arquitectònica (màxim 5 punts).  
Es valoraran amb major puntuació els projectes amb integració arquitectònica.  
A7. Rendiment equip biomassa (màxim 10 punts).  
Es valoraran amb major puntuació els projectes amb equips de biomassa de major rendiment energètic.  
A8. Sector tipus aplicació (màxim 10 punts).  
Es valoraran amb major puntuació els projectes realitzats en el sector indústria i servicis davant dels realitzats en altres àmbits.  
B) Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
Es valoraran amb major puntuació aquells projectes en què els càlculs realitzats pel beneficiari siguen coherents amb el tipus de projecte.  
  
  
3. Equips de tractament en camp de biomassa per a l'estellat o empacat  
A) Característiques del projecte (màxim 85 punts).  
A1. Productivitat del sistema de tractament empleat (màxim 30 punts).  
Es valoraran amb major puntuació els projectes que tinguen equips amb un nombre més gran d'hores de funcionament anual.  
A2. Estalvi dels costos associats al transport de la biomassa tractada (màxim 25 punts).  
Es valoraran amb major puntuació els projectes que posseïsquen menors costos de transport de la biomassa tractada.  
A3. Garanties de la instal·lació (màxim 10 punts).  
Es valoraran amb major puntuació els projectes que posseïsquen equips amb majors garanties que les mínimes exigides per la present resolució.  
A4. Tipus de màquina (màxim 10 punts).  
Es valoraran amb major puntuació els projectes d'adquisició de màquines autopropulsades davant de les màquines semimòbils i no autopropulsades.  
A5. Àmbit d'ús de la maquinària (màxim 10 punts).  
Es valoraran amb major puntuació els projectes en què l'ús de la maquinària es realitze sobre una zona concentrada davant dels que es realitzen sobre zones disperses.  
B) Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
Es valoraran amb major puntuació aquells projectes en què els càlculs realitzats pel beneficiari siguen coherents amb el tipus de projecte.  
  
  
4. Plantes de fabricació de pèl·lets/briquetes  
A) Característiques del projecte (màxim 85 punts).  
A1. Dades de producció de la planta de fabricació de pèl·lets/briquetes (màxim 40 punts).  
Es valoraran amb major puntuació els projectes que generen major quantitat de biomassa (en termes energètics) per cost subvencionable.  
  
A2. Matèria primera utilitzada (màxim 25 punts).  
Es valoraran amb major puntuació els projectes que utilitzen com a matèria primera residus forestals davant d'industrials.  
A3. Garanties de la instal·lació (màxim 10 punts).  
Es valoraran amb major puntuació els projectes que posseïsquen equips amb majors garanties que les mínimes exigides per la present resolució.  
A4. Tipus de biomassa fabricada (màxim 10 punts).  
Es valoraran amb major puntuació els projectes de generació de pèl·lets i briquetes davant d'estelles.  
B) Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
Es valoraran amb major puntuació aquells projectes en què els càlculs realitzats pel beneficiari siguen coherents amb el tipus de projecte.  
  
  
5. Adaptació de camions cisterna amb equips específics per a la distribució i/o subministrament de biomassa.  
A) Característiques del projecte (màxim 85 punts).  
A1. Biomassa transportada davant del cost subvencionable (màxim 50 punts).  
Es valoraran amb major puntuació els projectes que transporten una major quantitat de biomassa per cost subvencionable.  
A2. Garanties de la instal·lació (màxim 10 punts).  
Es valoraran amb major puntuació els projectes que posseïsquen equips amb majors garanties que les mínimes exigides per la present resolució.  
A3. Tipus de projecte (màxim 15 punts).  
Es valoraran amb major puntuació els projectes que porten associats un programa de distribució de biomassa.  
A4. Sector tipus aplicació (màxim 10 punts).  
Es valoraran amb major puntuació els projectes realitzats en el sector indústria i servicis davant dels realitzats en altres àmbits.  
B) Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
Es valoraran amb major puntuació aquells projectes en què els càlculs realitzats pel beneficiari siguen coherents amb el tipus de projecte.  
  
  
5. Biogàs tèrmic  
a) Aplicacions prioritàries  
- Equips per a producció d'energia tèrmica, per mitjà de l'aprofitament energètic del biogàs produït per digestió anaeròbia de residus biodegradables, de qualsevol rang energètic.  
b) Cost subvencionable  
Es considerarà cost subvencionable:  
- Inversions en maquinària, equips complementaris i instal·lacions, necessaris per a aconseguir l'objectiu d'utilització de les energies renovables.  
- En general, els costos d'inversió subvencionables corresponen als costos suplementaris suportats pel sol·licitant, en comparació amb els d'una instal·lació convencional equivalent en termes de quantitat d'energia efectiva generada.  
No es considerarà cost subvencionable:  
- L'IVA satisfet per l'adquisició de béns i servicis facturats i, en general, qualsevol impost pagat.  
- Els gastos financers conseqüència de la inversió, els de personal propi i els d'adquisició d'immobles i terrenys.  
- En general, tots aquells gastos que no estiguen clarament definits o que no tinguen com a finalitat directa la consecució dels objectius energètics de la inversió i, en tot cas, serà el criteri de l'IVACE el que prevaldrà en cas de controvèrsia.  
c) Cost de referència  
- Es prendrà com a cost de referència en relació amb els objectius energètics, una inversió màxima per unitat de potència tèrmica instal·lada de 1.100 ?/kW.  
d) Garanties mínimes exigides  
- Equips principals (calderes i/o generadors): tres anys.  
- Instal·lació: tres anys.  
e) Criteris de valoració en l'aplicació d'ajudes públiques  
A) Característiques del projecte (màxim 85 punts).  
A1. Estalvi d'energia (màxim 50 punts).  
Es valoraran amb major puntuació els projectes amb major estalvi d'energia respecte al cost subvencionable.  
A2. Garanties de la instal·lació (màxim 10 punts).  
Es valoraran amb major puntuació els projectes que posseïsquen equips amb majors garanties que les mínimes exigides per la present resolució.  
A3. Rendiment dels equips consumidors del biogàs (màxim 15 punts).  
Es valoraran amb major puntuació els projectes amb equips de major rendiment energètic.  
A4. Sector tipus aplicació (màxim 10 punts).  
Es valoraran amb major puntuació els projectes realitzats en el sector indústria i servicis davant dels realitzats en altres àmbits.  
B) Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
Es valoraran amb major puntuació aquells projectes en què els càlculs realitzats pel beneficiari siguen coherents amb el tipus de projecte.  
  
  
6. Energia geotèrmica  
a) Aplicacions prioritàries  
- Aprofitament dels jaciments geotèrmics.  
- Aprofitament d'energia tèrmica per a xarxes de districte.  
- Aprofitament de l'energia tèrmica per a aigua calenta sanitària o climatització utilitzant bombes de calor que intercanvien amb el terreny, ja siguen de circuit obert o tancat, tant per a instal·lacions existents que es reformen, com per a instal·lacions noves.  
b) Cost subvencionable  
Es considerarà cost subvencionable:  
- Inversions en maquinària, equips complementaris i instal·lacions, necessaris per a aconseguir l'objectiu d'utilització de les energies renovables.  
- Obra civil associada.  
- En general, els costos d'inversió subvencionables corresponen als costos suplementaris suportats pel sol·licitant, en comparació amb els d'una instal·lació convencional equivalent en termes de quantitat d'energia efectiva generada.  
- Per al cas d'utilització de bombes de calor que intercanvien energia tèrmica amb el terreny, les actuacions considerades seran aquelles que aconseguisquen una reducció anual com a mínim del 20 % del consum d'energia en relació amb una instal·lació de generació d'energia convencional de la mateixa capacitat, en termes de generació efectiva d'energia.  
- En el cas de xarxes de districte, es consideren subvencionables ampliacions a nous usuaris, encara que romanga inalterada la potència de generació tèrmica.  
No es considerarà cost subvencionable:  
- L'IVA satisfet per l'adquisició de béns i servicis facturats i, en general, qualsevol impost pagat.  
- Els gastos financers conseqüència de la inversió, els de personal propi i els d'adquisició d'immobles i terrenys.  
- En general, tots aquells gastos que no estiguen clarament definits o que no tinguen com a finalitat directa la consecució dels objectius energètics de la inversió i, en tot cas, serà el criteri de l'IVACE el que prevaldrà en cas de controvèrsia.  
c) Cost de referència  
- Es prendrà com a cost de referència, en relació amb els objectius energètics, una inversió màxima per unitat de potència de captació instal·lada segons les característiques de cada projecte de:  
  
Tipus de circuit Tipologia d'intercanvi Cost de referència   
(?/kW)  
Circuit tancat Sondejos - vertical 1.400 ?/kW  
 Soterrat - horitzontal 1.100 ?/kW  
Circuit obert 500 ?/kW  
Instal·lacions de xarxes de districte geotèrmiques 1.500 ?/kW  
  
  
  
En el cas que els equips instal·lats disposen de potències nominals diferents en funció de les seues condicions de funcionament, es prendrà, als efectes de càlcul de l'ajuda, un valor de potència equivalent que a juí de l'IVACE represente el comportament de la instal·lació a efectes energètics, i prevaldrà este criteri en cas de discrepàncies.  
d) Garanties mínimes exigides  
- Instal·lació: tres anys.  
e) Modalitats d'explotació de la instal·lació:  
- En règim de propietat de l'usuari final de l'energia, i en este cas serà este el sol·licitant/beneficiari de l'ajuda.  
f) Criteris de valoració en l'aplicació d'ajudes públiques  
A) Característiques del projecte (màxim 85 punts).  
A1. Estalvi d'energia (màxim 50 punts).  
Es valoraran amb major puntuació els projectes amb major estalvi d'energia respecte a la instal·lació convencional.  
A2. Garanties de la instal·lació (màxim 10 punts).  
Es valoraran amb major puntuació els projectes que posseïsquen equips amb majors garanties que les mínimes exigides per la present resolució.  
A3. Ús de la instal·lació (màxim 5 punts).  
Es valoraran amb major puntuació els projectes d'ús col·lectiu davant dels d'ús individual.  
A4. Tipus d'instal·lació (màxim 10 punts).  
Es valoraran amb major puntuació els projectes consistents en instal·lacions amb circuits tancats verticals davant dels horitzontals i oberts.  
A5. Sector tipus aplicació (màxim 10 punts).  
Es valoraran amb major puntuació els projectes realitzats en el sector indústria i servicis davant dels realitzats en altres àmbits.  
B) Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
Es valoraran amb major puntuació aquells projectes en què els càlculs realitzats pel beneficiari siguen coherents amb el tipus de projecte.  
  
  
  
7. Energia minihidràulica aïllada  
a) Aplicacions prioritàries  
- Minicentrals corresponents a noves concessions o rehabilitació.  
  
- Minicentrals instal·lades en conduccions de xarxes de reg o distribució d'aigua.  
- Rang energètic: potència total fins a 500 kW.  
- Només es consideraran objectes de suport les instal·lacions destinades a proporcionar energia elèctrica a consums aïllats de la xarxa elèctrica de distribució i la connexió de les quals a esta siga inviable des del punt de vista tècnic, mediambiental i/o econòmic.  
b) Cost subvencionable  
Es considerarà cost subvencionable:  
- Inversions en maquinària, equips complementaris i instal·lacions, necessaris per a aconseguir l'objectiu d'utilització de les energies renovables.  
- Obra civil associada.  
- En general els costos d'inversió subvencionables corresponen als costos suplementaris suportats pel sol·licitant, en relació amb una instal·lació de generació d'energia tradicional de la mateixa capacitat, en termes de generació efectiva d'energia.  
No es considerarà cost subvencionable:  
- L'IVA satisfet per l'adquisició de béns i servicis facturats i, en general, qualsevol impost pagat.  
- Els gastos financers conseqüència de la inversió, els de personal propi i els d'adquisició d'immobles i terrenys.  
- En general, tots aquells gastos que no estiguen clarament definits o que no tinguen com a finalitat directa la consecució dels objectius energètics de la inversió i, en tot cas, serà el criteri de l'IVACE el que prevaldrà en cas de controvèrsia.  
c) Garanties mínimes exigides  
- Equips principals (turbines): tres anys.  
- Instal·lació: tres anys.  
d) Criteris de valoració en l'aplicació d'ajudes públiques  
A) Característiques del projecte (màxim 85 punts).  
A1. Estalvi d'energia (màxim 50 punts).  
Es valoraran amb major puntuació els projectes que generen major producció elèctrica per potència instal·lada.  
A2. Garanties de la instal·lació (màxim 10 punts).  
Es valoraran amb major puntuació els projectes que posseïsquen equips amb majors garanties que les mínimes exigides per la present resolució.  
A3. Tipus de projecte (màxim 10 punts).  
Es valoraran amb major puntuació les instal·lacions que es rehabiliten davant de les noves.  
A4. Sector tipus aplicació (màxim 15 punts).  
Es valoraran amb major puntuació els projectes realitzats en el sector indústria i servicis davant dels realitzats en altres àmbits.  
B) Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
Es valoraran amb major puntuació aquells projectes en què els càlculs realitzats pel beneficiari siguen coherents amb el tipus de projecte.  
  
  
8. Biocarburants  
a) Aplicacions prioritàries  
- Instal·lació d'assortidors en estacions de servici o per a proveïment de flotes, per al seu consum en el sector transport, de mescles de biodièsel o bioetanol, ambdós amb obligació d'etiquetatge específic.  
- Adaptació d'assortidors existents en estacions de servici o per a proveïment de flotes, per al seu consum en el sector transport, de mescles de biodièsel o bioetanol, ambdós amb obligació d'etiquetatge específic.  
- Plantes de producció de biodièsel o bioetanol a partir d'olis refinats o usats, cultius energètics o residus.  
- Parcs d'emmagatzematge per a distribució de biocarburants.  
b) Cost subvencionable  
Es considerarà cost subvencionable:  
- Instal·lació i adaptació d'assortidors: inversions en equips i l'obra civil necessària per a la instal·lació de depòsits, assortidors i instal·lació electromecànica. Només seran elegibles les inversions corresponents al subministrament de biocarburants purs o amb mescles amb obligació d'etiquetatge específic. En el cas que el punt de subministrament permeta disposar d'altres productes diferents d'estos, es deduiran de la inversió elegible tant la relativa a l'emmagatzematge i la instal·lació electromecànica d'estos carburants, com la part proporcional de la corresponent a l'assortidor, en funció del nombre disponible en el punt de subministrament.  
- Plantes de producció i parcs d'emmagatzematge: inversions en maquinària, equips complementaris, instal·lacions i obra civil associada.  
  
- En general, els costos d'inversió subvencionables corresponen als costos suplementaris suportats pel sol·licitant, en comparació amb els d'una instal·lació convencional equivalent en termes de capacitat de producció, emmagatzematge i/o subministrament.  
- Donat el caràcter complementari de les instal·lacions de producció, emmagatzematge i/o subministrament de biocarburants, els costos objecte d'ajuda en este cas queden definits pel total dels costos incorreguts per a la implantació de les instal·lacions.  
No es considerarà cost subvencionable:  
- L'IVA satisfet per l'adquisició de béns i servicis facturats i, en general, qualsevol impost pagat.  
- Els gastos financers conseqüència de la inversió, els de personal propi i els d'adquisició d'immobles i terrenys.  
- En general, tots aquells gastos que no estiguen clarament definits o que no tinguen com a finalitat directa la consecució dels objectius energètics de la inversió i, en tot cas, serà el criteri de l'IVACE el que prevaldrà en cas de controvèrsia.  
c) Cost de referència  
- Es prendrà un cost de referència, en relació amb els objectius energètics, de 75.000 euros per punt de subministrament per al cas d'instal·lació d'assortidors i de 10.000 euros per a l'adaptació d'assortidors existents.  
d) Altres condicions:  
- Únicament seran objecte de suport les plantes de producció que complisquen els criteris de sostenibilitat previstos en l'article 17 de la Directiva 2009/28/CE del Parlament Europeu i del Consell relativa al foment de l'ús d'energia procedent de fonts renovables i per la qual es modifiquen i deroguen les Directives 2001/77/CE i 2003/30/CE.  
e) Criteris de valoració en l'aplicació d'ajudes públiques  
A) Característiques del projecte (màxim 85 punts).  
A1. Tipus de biocarburant (màxim 30 punts).  
Es valoraran amb major puntuació els projectes de bioetanol davant dels de biodièsel.  
A2. Garanties de la instal·lació (màxim 10 punts).  
Es valoraran amb major puntuació els projectes que posseïsquen equips amb majors garanties que les mínimes exigides per la present resolució.  
A3. Tipus de projecte (màxim 20 punts).  
Es valoraran amb major puntuació les instal·lacions de producció davant de les d'emmagatzematge i subministrament.  
A4. Percentatge de contingut de biocarburant (màxim 15 punts).  
Es valoraran amb major puntuació aquells combustibles amb major percentatge de bioetanol/biodièsel.  
A5. Sector tipus aplicació (màxim 10 punts).  
Es valoraran amb major puntuació els projectes de subministrament a flotes davant dels de venda al públic.  
B) Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
Es valoraran amb major puntuació aquells projectes en què els càlculs realitzats pel beneficiari siguen coherents amb el tipus de projecte.